title: Dan Waern

text: Waernin kotiseutua oli Göteborgin lähellä sijaitseva Bollebygd. Hänen arvonsa ruotsalaisena yleisurheilusuuruutena tunnustettiin. Niinpä hänet nimitettiin jäseneksi ruotsalaisten yleisurheilusuuruuksien joukkoon, niin sanottuihin Stora Grabbareihin, numerolla 192.


title: Taylor Phinney

text: Taylor Phinney (s. 27. kesäkuuta 1990 Boulder, Colorado) on yhdysvaltalainen rata- ja maantiepyöräilijä.


title: Taylor Phinney

text: Phinney on voittanut ratapyöräilyn 4 000 metrin takaa-ajon maailmanmestaruuden Pruszkówissa 2009 ja Ballerupissa 2010. Maantieaika-ajon maailmanmestaruuden hän voitti junioriluokassa 2007 ja alle 23-vuotiaissa 2010.


title: Taylor Phinney

text: Phinney aloitti ammattilaisuransa BMC Racing Teamissa 2011 ja voitti prologin Italian ympäriajossa 2012. Lontoon olympialaisissa hän sijoittui neljänneksi sekä maantieajossa että aika-ajossa. Limburgin MM-kilpailuissa 2012 hän sijoittui sekä henkilökohtaisessa että joukkueaika-ajossa hopealle. Hän voitti joukkueaika-ajon maailmanmestaruuden Richmondissa 2015 ja sai hopeaa Dohassa 2016. Vuodesta 2017 hän on edustanut yhdysvaltalaistallia, nykyiseltä nimeltään EF Education First.


title: Taylor Phinney

text: Hänen vanhempansa ovat ratapyöräilyn olympiavoittaja Connie Carpenter-Phinney ja ammattipyöräilijä Davis Phinney.


title: Taylor Phinney

text: Lähteet: Cyclingbase, Cycling Archives


title: François Coty

text: François Coty (1874–1934) oli ranskalainen kosmetiikka-alan yrittäjä ja lehdenkustantaja.


title: François Coty

text: Coty oli syntyisin Korsikan Ajacciosta. Hän perusti vuonna 1904 Coty S. A. -parfyymi- ja kosmetiikkayrityksen ja loi sillä alalla omaisuuden. 1920-luvulla hän ryhtyi luomaan lehti-imperiumia. Hän hankki omistukseensa konservatiivisen Le Figaron ja perusti lehden L'Ami du Peuple. Coty rahoitti fasistisia ja muita äärioikeistolaisia järjestöjä.


Centro Federal de Educação Tecnológica Celso Suckow da Fonseca (CEFET-RJ) on yliopisto Rio de Janeiron kaupungissa, Brasiliassa. Se on yksi kolmesta Rio de Janeiron kaupungin rahoittamasta julkisesta yliopistosta.


title: Ravitsemussuositukset

text: Ravitsemussuositukset kuvaavat väestöjen ja ihmisryhmien energian ja ravintoaineiden tarvetta tai suositeltavaa saantia. Ravitsemussuositusten kirjo on laaja, ja niitä on tarjolla erilaisille kohderyhmille. Ravitsemussuosituksiin voi sisältyä niin ravintoaineiden tarkkoja määrällisiä suosituksia kuin käytännön ruokavalio-ohjeitakin. Uusimpiin ravitsemussuosituksiin on usein otettu mukaan myös liikuntasuosituksia.


title: Ravitsemussuositukset

text: Yleisiä ravitsemussuosituksia alettiin julkaista Yhdysvalloissa vuonna 1943, Pohjoismaissa 1980-luvun alussa ja Suomessa vuodesta 1987. Suomessa viralliset ravitsemussuositukset antaa valtion ravitsemusneuvottelukunta.


title: Ravitsemussuositukset

text: Viralliset ravitsemussuositukset ovat eri maissa usein erilaiset, vaikka kaikki suositukset perustuvatkin tutkimuksiin. Kunkin maan ruokakulttuuri ja maataloustuotanto vaikuttavat sen ravitsemussuosituksiin. Maiden välillä eroavat paljon etenkin alkoholin käyttösuositukset – viinimaissa kuten Kreikassa sallitaan paljon suurempi viinin käyttö kuin muualla – mutta myös rasvoja ja lihaa koskevissa suosituksissa on vaihtelua.Suomessa viralliset ravitsemussuositukset antaa valtion ravitsemusneuvottelukunta (VRN), joka on maa- ja metsätalousministeriön alainen asiantuntijaelin. Ravitsemusneuvottelukunnan suosituksia käytetään muun muassa kouluruokailussa ja sairaaloissa. Tuoreimmat neuvottelukunnan ravitsemussuositukset julkaistiin tammikuussa 2014 ja ne perustuvat pääosin syksyllä 2013 julkaistuihin pohjoismaisiin ravitsemussuosituksiin.Vuosien 1987 ja 2014 välillä suomalaiset ravitsemussuositukset ovat tarkentuneet energiaravintoaineiden suhteen niin, että niille annetaan nykyisin sekä suositeltava ylä- että alaraja, joka ilmoitetaan osuutena kokonaisenergiansaannista. Proteiinin suositustaso on laajennettu 12–15 energiaprosentista 10–20 prosenttiin, rasvan yläraja on nostettu 30 prosentista 40:een, ja hiilihydraatin alaraja on laskettu 50 prosentista 45:een. Suolan suositusmäärää on laskettu selvästi ja ravintokuidun vähimmäissuositusmäärää hiukan.Lautasmallin mukaan tulisi täyttää puolet lautasesta vihanneksilla ja kasviksilla, neljännes perunoilla, riisillä tai pastalla (hiilihydraatit) ja neljännes lihalla, kalalla tai munaruoalla (proteiini).


title: Ravitsemussuositukset

text: Suomessa lautasmalli on yleisesti hyväksytty, ja lääkärit ja kansanterveysjärjestöt suosittelevat sen käyttöä.


title: Ravitsemussuositukset

text: Harvardin yliopiston terveystieteen laitoksen Healthy eating plate eli ”terveellisen syömisen lautanen” korostaa vihannesten ja proteiinin osuutta viranomaissuosituksiin nähden ja sisällyttää mukaan ruokaöljyt ja veden.


title: Ravitsemussuositukset

text: Harvardin ruokapyramidin mukaan punaista lihaa, voita ja makeisia käytetään vain rajoitetusti. Malliin sisältyvät:


title: Ravitsemussuositukset

text: Harvardin ruokapyramidi poikkeaa jossain määrin virallisista suomalaisista ravitsemussuosituksista. Willett kritisoi esimerkiksi voimakkaasti virallisia suosituksia rajoittaa rasvan käyttöä, mikä on hänen mukaansa johtanut siihen, että ainakin Yhdysvalloissa ihmiset ovat käytännössä siirtyneet syömään vähärasvaisia, mutta runsaasti sokeria ja muita raffinoituja hiilihydraatteja sisältäviä ruokia. Willettin mukaan rasvan kokonaismäärän rajoittamisen sijaan tulisi puhua rasvan laadusta. Transrasvoja tulisi välttää hänen mukaansa täysin ja tyydyttyneiden rasvojen määrää rajoittaa merkittävästi. Myös suomalaiset ravitsemussuositukset kehottavat suosimaan tyydyttymättömiä rasvoja.


title: Ravitsemussuositukset

text: Proteiineista suositeltavimpia ovat Willettin mukaan kasvikunnan proteiinit, kuten pähkinät, siemenet ja palkokasvit, sekä kala. Punaisen lihan käyttöä tulisi sen sijaan hänen mukaansa rajoittaa, koska se on ”huono proteiinipakkaus” sisältäessään tyydyttynyttä rasvaa.


title: Ravitsemussuositukset

text: Hanna-Elina Yli-Kosken mukaan ravitsemussuositusten mukaista ruokaa saa myös edullisesti. Porkkanaa, lanttua ja kaalia saa huokealla ympäri vuoden ja niitä mukavasti maustavaa appelsiinia ja mandariinia saa edullisesti talvella, kurkkua, tomaattia, kukkakaalia ja punajuurta satokaudella. Ruisleipä on runsaskuituista ja kaurapuuro halpaa, margariinistä saa pehmeitä rasvoja. Proteiinia ja vitamiineja saa rasvattomasta maidosta, proteiineja myös kananmunista tai broilerinkoivista, joista nahan voi poistaa. Silakka, pähkinät, maapähkinät, siemenet, pellavasiemenrouhe ja rypsiöljy antavat hyviä rasvoja.


title: Ravitsemussuositukset

text: Hiilihydraattien laadulla on väliä: Suomalaisissa ravitsemussuosituksissa sanotaan, että "hiilihydraatit tulisi saada pääosin kuitupitoisista ruoka-aineista." Valtion ravitsemusneuvottelukunnan suositusten mukaan päivittäisen ravinnon energiasta 45–60 E % saisi olla hiilihydraattiperäistä eikä puhdistettujen sokereiden määrän tulisi olla yli 10 E %.


title: Ravitsemussuositukset

text: Duodecimin terveyskirjasto korostaa imeytymättömien hiilihydraattien eli ravintokuidun etuja ja tarvetta lisätä sitä neljänneksellä, eniten nuorilla. Täysjyväviljatuotteet ja kasvikset ovat tärkeimpiä kuidun lähteitä, kun taas ranskanleivässä kuitua on heikosti. Tosin lehtisalaattia, kurkkua tai tomaattia pitäisi syödä noin puoli kiloa, jotta saisi saman kuitumäärän kuin viipaleesta runsaskuituista ruisleipää.


title: Ravitsemussuositukset

text: Viralliset ravitsemussuositukset ovat kohdanneet kritiikkiä, sillä jotkin tutkimustulokset ovat olleet ristiriidassa perinteisten ravintosuositusten kanssa. Lautasmallin mukaisessa ravinnonsaannissa valtaosa ravinnosta tulee hiilihydraattien muodossa. Välimerellinen ruokavalio ja vähähiilihydraattinen ruokavalio pudottivat eräässä tutkimuksessa painoa nopeammin kuin vähärasvainen ruokavalio.


title: Ravitsemussuositukset

text: Hiilihydraattien vastainen kritiikki on viitannut epätarkasti tutkimuksiin, joissa ei ole tehty eroja hyvien ja huonojen hiilihydraattien välillä, kuten PURE-tutkimukseen. Silti senkin tutkimuksen pääviesti oli ravitsemusterapeutti Reijo Laatikaisen mukaan tuttu "vältä runsasta puhdistetun viljan ja sokerin eli höttöhiilareiden käyttöä ja käytä runsaasti vihanneksia, juureksia, hedelmiä, marjoja sekä papuja, linssejä ja herneitä."


title: Jordi van Gelderen

text: Jordi van Gelderen (s. 26. huhtikuuta 1990 Amstelveen, Alankomaat) on alankomaalainen jalkapalloilija. Hän on pelipaikaltaan keskuspuolustaja. Kaudella 2015 van Gelderen edustaa Veikkausliigassa pelaavaa KTP:tä.


title: Jordi van Gelderen

text: Van Gelderen siirtyi JJK:hon huhtikuussa 2012 1+1-vuotisella sopimuksella ja teki maalin heti ensimmäisessä Veikkausliigan ottelussaan. Aiemmin hän on edustanut Willem II Tilburgia.


title: Mike Grant

text: Michael Grant (27. marraskuuta 1873 – 19. elokuuta 1955) oli kanadalainen jääkiekkoilija. Grant pelasi puolustajana Montreal Victoriasissa varhaisen ammattikiekon aikaan. Hän johti joukkueensa kapteenin ominaisuudessa Stanley Cupin voittoihin vuosina 1895, 1896, 1897 ja 1898.


title: Mike McColl

text: Mike McColl on yhdysvaltalainen ääninäyttelijä, joka työskentelee enimmäkseen trailereiden äänenä. Hän oli myös kymmenen kauden verran (2003–2012) FOXilla Super Bowlin äänenä. McColl on ääninäyttelyt myös videopeleissä ja oli muun muassa sarjakuvaroisto Skorpionin äänenä Spider-Man videopelissä.


title: Mike McColl

text: Hän on tehnyt myös vieraileviarooleja televisiosarjoissa "Chicagon lääkärit" ja "Kunnian miehet".


title: George Richardson

text: George Taylor Richardson (14. syyskuuta 1886 – 10. helmikuuta 1916) oli kanadalainen jääkiekkoilija joka loi uransa ennen ammattimaisen kiekon aikaa. Richardson edusti Queen's Universityn joukkuetta.


title: George Richardson

text: Richardson valittiin Hockey Hall of Fameen 1950.


title: Wallander: Pappi

text: Pappi on Wallander-elokuvasarjan toisen tuotantokauden kuudes elokuva. Retkeilymajan ulkopuolelta löydetään keski-ikäinen mies, jota on ammuttu. Hän on ammatiltaan pappi ja mukana yrityksessä, joka myy käytettyjä sairaalatarvikkeita Afrikkaan. Murhaajan motiivi saattaa liittyä mustasukkaisuuteen, sillä papilla on avioliiton ulkopuolinen suhde, tai yrityksen liiketoimintaan.


title: Dickie Boon

text: Richard Robinson ”Dickie” Boon (10. tammikuuta 1878 – 3. toukokuuta 1961) oli kanadalainen jääkiekkoilija ja -manageri. Robinson pelasi hyökkääjänä Montreal Hockey Club (Montreal HC) -seurassa Canadian Amateur Hockey Leaguessa (CAHL) ja Montreal Wanderersissa Federal Amateur Hockey Leaguessa (FAHL) 1900-luvun alussa. Pelaajana hän saavutti kaksi Stanley Cupia ja johti managerina organisaationsa (Wanderers) vielä neljään mestaruuteen. Boon oli alppihiihdon maailmanmestari Lucile Wheeler-Vaughanin setä.


title: Wallander: Vuoto

text: Vuoto on Wallander-elokuvasarjan toisen tuotantokauden seitsemäs elokuva. Ystadissa tehdään rahankuljetusautojen ryöstöjä. Joku näyttäisi vuotavan turvallisuuspalveluja tarjoavan yhtiön salaisia tietoja ryöstäjille. Poliisiharjoittelijat Isabelle ja Pontus joutuvat vaaralliseen takaa-ajotilanteeseen ja saavat Wallanderin vihaiseksi omapäisyydellään.


title: Wallander: Ampuja

text: Wallander: Ampuja on Wallander-elokuvasarjan toisen tuotantokauden kahdeksas elokuva. Taitava murhaaja, joka vaikuttaa tarkka-ampujan koulutuksen saaneelta, surmaa useita ihmisiä Ystadissa. Jäljet johtavat rikollisjärjestöön ja aiemmin tapahtuneeseen ryöstöön ja sen aiheuttamaan välienselvittelyyn.


title: Wallander: Ampuja

text: Keskeiseen osaan elokuvassa nousee poliisiharjoittelija Pontus, jolla on ongelmia myös yksityiselämässään. Hänen isänsä tulee Ystadiin tapaamaan häntä ja kertomaan, ettei Pontuksen uravalinta poliisina miellytä häntä.


title: Björn Nyberg (veneenrakentaja)

text: Björn ”Nalle” Nyberg (5. toukokuuta 1933 Viitasaari – 30. elokuuta 2010 Luvia) oli suomalainen veneenrakentaja ja -suunnittelija. Hän oli alkuperäiseltä koulutukseltaan sahateknikko ja työskenteli alalla Ruotsissa ja Englannissa. 1960-luvulla Nyberg alkoi valmistaa veneitä Satakunnassa Luvialla.


title: Björn Nyberg (veneenrakentaja)

text: Nyberg suunnitteli Scylla-purjeveneen. Sen esikuvana Nyberg käytti muun muassa norjalaisen Colin Archerin suunnittelemia luotsikuttereita. Hän yhdisti norjalaiset ja ruotsalaiset vaikutteet vanhaan luvialaiseen veneenrakennusperinteeseen ja onnistui luomaan venetyypin, josta tuli suosittu purjehtijoiden keskuudessa. Nybergin veneveistämö valmisti neljänkymmenen vuoden aikana yli 70 Scylla-venettä.


title: Björn Nyberg (veneenrakentaja)

text: Scylla-veneillä purjehtivat muun muassa näyttelijä Antti Litja sekä kirjailija Antti Tuuri. Vuonna 1985 elokuvaohjaaja Pekka Parikka julkaisi Scylla-veneen rakentamisesta ja ensipurjehduksesta kertovan kirjan "Myrskylintu nousee siivilleen".


title: Björn Nyberg (veneenrakentaja)

text: Nybergille myönnettiin vuonna 1994 puuvenemestarin arvonimi, Suomenlahden puuveneilijät ry puolestaan myönsi vuonna 2010 hänelle vuotuisen Pro Puuvene -palkinnon. Nyberg oli myös mukana rakentamassa ja suunnittelemassa vuonna 2010 Luvialla vesille laskettua kaljaasi Ihanaa.


title: Loitontajahermo

text: Loitontajahermo on kuudes aivohermo (). Loitontajahermo hermottaa silmän rectus lateralis -lihasta. Muut silmää hermottavat aivohermot ovat telahermo ja silmän liikehermo.


title: Björn Nyberg

text: Björn Nyberg tai Björn Nybergh -nimisiä henkilöitä ovat:


title: Hilary ja Jackie

text: Hilary ja Jackie () on Anand Tuckerin ohjaama, vuonna 1998 valmistunut brittiläinen elämäkertaelokuva, joka kertoo englantilaisen sellistin Jacqueline du Prén perhe-elämästä, urasta ja erityisesti myrskyisestä suhteesta sisareensa Hilaryyn. Jackie sairastuu MS-tautiin, joka päättää hänen sellistin uransa ja melko nopeasti myös hänen elämänsä. Elokuva perustuu du Prén veljen ja sisaren, Piersin ja Hilaryn, kirjoittamiin muistelmiin.


title: Hilary ja Jackie

text: Elokuva on jaettu kahteen osaan. Ensimmäisessä tapahtumat kerrotaan Hilaryn näkökulmasta ja toisessa Jackien. Elokuvan alussa sisarukset ovat lapsia, ja saavat tanssi- ja soitinopetusta äidiltään. Hilary soittaa huilua ja Jackie selloa. Jackiestä tulee virtuoosi, joka nousee nopeasti kansainväliseen maineeseen. Hän menee myöhemmin naimisiin pianisti/kapellimestari Daniel Barenboimin kanssa.


title: Hilary ja Jackie

text: Toisaalla Hilary soittaa amatööriorkesterissa ja menee naimisiin Christopher Finzin, säveltäjä Gerald Finzin pojan, kanssa. Jackie ei tahdo olla yhdessä miehensä kanssa ja pakenee Hilaryn luokse maaseudulle. Hilary auttaa Jackien jaloilleen tämän hermoromahduksesta ja antaa hyväksyntänsä Jackien ja miehensä Christopherin seksisuhteelle, Jackien pyynnöstä.


title: Hilary ja Jackie

text: Elokuvan viimeinen osa keskittyy yksityiskohtiin Jackien elämän viidestätoista viimeisestä vuodesta. Hänellä diagnosoidaan MS-tauti, hän menettää hermostonsa hallinnan, halvaantuu, muuttuu kuuroksi ja lopulta menehtyy. Elokuva loppuu hetkeen, jossa Jackien henki seuraa tämän ja siskonsa leikkiä rannalla pieninä tyttöinä.


title: Sleeping Dogs

text: Sleeping Dogs on United Front Gamesin ja Square Enix Europen kehittämä avoimeen pelimaailmaan sijoittuva toimintaseikkailupeli. Square Enix julkaisi pelin elokuussa 2012 Microsoft Windowsille, PlayStation 3:lle ja Xbox 360:lle


title: Sleeping Dogs

text: Peliä kehitettiin alun perin "True Crime" -pelisarjaan kolmanneksi osaksi nimellä "True Crime: Hong Kong". Julkaisija Activision kuitenkin peruutti pelin julkaisun, koska se ei odottanut sen olevan tarpeeksi hyvä kilpailemaan muiden avoimen pelimaailman videopelien kanssa ja tuottamaan tarpeeksi voittoa.


title: Sleeping Dogs

text: Pelihahmona toimii Hongkongissa toimiva peitepoliisi Wei Shen.


title: Sleeping Dogs

text: Peli sai OPM UK -peliarvostelussa arvosanan 9/10.


title: Iivana Julma (elokuva)

text: Iivana Julma (, "Ivan Groznyi") on Sergei Eisensteinin ohjaama kaksiosainen elokuva, jonka ensimmäinen osa on vuodelta 1944, toinen vuodelta 1946. Kolmas osa oli suunnitteilla, osin kuvattukin mutta jäi kesken. Materiaalista koottiin myöhemmin elokuva. Eisensteinin teos on neuvostoelokuvan klassikoita.


title: Iivana Julma (elokuva)

text: Elokuva sukeltaa 1500-luvulla eläneen Venäjän tyrannimaisen tsaarin Iivana Julman mielenliikkeisiin. Tsaari kokoaa vallan itselleen, ja papit ja pajarit ryhtyvät juonittelemaan häntä vastaan.


title: Iivana Julma (elokuva)

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Iivana Julma" oli mukana heistä yhdeksäntoista listalla. Kriitikko Arto Pajukallio toteaa, että elokuva vakuuttaa katsojan yhä.


title: José Luís Peixoto

text:
José Luís Peixoto (s. 1974) on portugalilainen kirjailija.
Suomessa on julkaistu hänen romaaninsa "Tyhjä Taivas", joka on Portugalissa voittanut arvostetun Jose Saramago -kirjallisuuspalkinnon. Syksyllä 2017 Enostone kustannus julkaisi Rita Dahlin suomentaman Peixoton runokokoelman Ruhtinas, joka rakastui orjaan (ISBN 978-952-5960-59-4).


Saint Helena, Ascension ja Tristan da Cunha on Britannian merentakainen alue, joka sijaitsee Etelä-Atlantilla. Se koostuu Saint Helenan, Ascensionin ja Tristan da Cunhan saarista. Aiemmin kaikkia saaria hallittiin Saint Helenalta käsin, mutta vuonna 2009 kaikille annettiin samanarvoinen asema.


title: J. H. Heidenstrauch

text: Johan Henrik Heidenstrauch (30. huhtikuuta 1776 Helsinki – 21. lokakuuta 1847 Helsinki) oli suomalainen kauppias. Hänen Helsinkiin rakennuttamiaan taloja ovat presidentinlinna ja Ruotsin suurlähetystö.


title: J. H. Heidenstrauch

text: Heidenstrauchin isoisä oli muuttanut 1743 Turun rauhan jälkeen Haminasta Helsinkiin. Heidenstrauchin kauppiassuku oli 1800-luvun alussa Helsingin rikkain. Käytyään Helsingin triviaalikoulua J. H. Heidenstrauch siirtyi isänsä Petter Heidenstrauchin kauppahuoneen palvelukseen ja 1809 sen johtoon. Hän sai porvarinoikeudet elokuussa 1814 ja vannoi seuraavana vuonna porvarinvalan. Hän kuului kaupungin merkittävimpiin laivanvarustajiin ostettuaan 1812 Valkosaaren ja vähän myöhemmin Nihdin saaren telakan. Heidenstrauch omisti myös useita kauppalaivoja, makasiineja Helsingin Katajanokalla, puolet sahasta ja tilan Mäntsälässä. Häntä pidettiin yleisesti Helsingin rikkaimpana asukkaana. Heidenstrauch sai 1819 keisarillisen vierailun yhteydessä kauppaneuvoksen arvonimen. Hän toimi Helsingin laiva-asiamiehenä ja merimieshuoneen johtajana sekä vuodesta 1824 valtion merenkulkutoimikunnan jäsenenä.


title: J. H. Heidenstrauch

text: Heidenstrauch osti 1814 nuoremman veljensä kanssa Kauppatorin laidalta entisen suolamakasiinin, jonka rakennutti komeaksi yksityistalokseen. Valtio osti sen 170 000 ruplan hinnalla vuonna 1837 ja se muutettiin Carl Ludvig Engelin suunnitelmien mukaisesti keisarilliseksi palatsiksi. Nykyisin rakennus tunnetaan Suomen presidentinlinnana. Heidenstrauch rakennutti viereiseen kortteliin 1842 valmistuneen uuden kolmikerroksisen talon, joka on vuorostaan muutettu sittemmin Ruotsin suurlähetystön käyttöön. Kumpaankin rakennukseen on viitattu ”Heidenstrauchin talona”.


title: J. H. Heidenstrauch

text: Heidenstrauch pysyi ikänsä naimattomana ja kuoli 71-vuotiaana kuumekohtaukseen.


title: Anna-Leena Sipilä

text: Anna-Leena Sipilä (oik. Lahtela, s. 20. helmikuuta 1967 Pyhäjärvi) on suomalainen näyttelijä.


title: Anna-Leena Sipilä

text: Sipilä valmistui Teatterikorkeakoulusta teatteritaiteen maisteriksi vuonna 1995. Vuosina 1993–1994 hän opiskeli näyttelemistä Ranskassa Conservatoire National Supérieur d´Art Dramatique -koulussa.


title: Anna-Leena Sipilä

text: Sipilä on työskennellyt pääasiassa freelance-näyttelijänä muun muassa Kansallisteatterissa, Espoon Kaupunginteatterissa, Lahden kaupunginteatterissa, Tampereen Työväen Teatterissa sekä Q-teatterissa. Vuosina 2009–2010 Sipilä näytteli Wasa Teaterin ja ruotsalaisen Riksteaternin yhteistuotannossa "Svinalängorna-"näyttämösovituksen äidin roolin. Esitys kiersi Suomen ja Ruotsin teattereissa.


title: Anna-Leena Sipilä

text: Sipilä on esiintynyt myös lukuissa TV- ja elokuvarooleisa. Radiossa hän on esiintynyt useissa eri kuunnelmissa. Vuonna 2000 hän oli ehdolla Jussi-palkinnon saajaksi Mirjan roolista elokuvassa "Pikkusisar".


title: Anna-Leena Sipilä

text: Sipilä on naimisissa näyttelijä Johannes Lahtelan kanssa.


title: O-Kresoli

text: o-Kresoli eli ortokresoli (CHO) on fenoleihin kuuluva orgaaninen yhdiste. Yhdistettä käytetään väriaineiden, antioksidanttien ja muiden kemikaalien valmistuksessa. o-Kresoli on m-kresolin ja p-kresolin isomeeri.


title: O-Kresoli

text: o-Kresoli on huoneenlämpötilassa valkoisia kiteitä. Yhdiste liukenee hieman veteen ja vesiliuokset ovat heikosti happamia. Yhdisteen happamuus on samaa luokkaa fenolin kanssa.


title: O-Kresoli

text: o-Kresolia ja sen isomeerejä esiintyy kivihiilitervassa ja aikaisemmin kivihiiliterva oli sen tärkein lähde. Yhdiste voidaan erottaa isomeereistaan tislaamalla. Nykyään suurin osa käytetystä o-kresolista valmistetaan synteettisesti. Käytetyin tapa on kaasufaasissa tapahtuva fenolin alkylointi metanolilla. Katalyyttinä käytetään usein alumiinioksidia, mutta myös muita metallioksideja voidaan käyttää. Erittäin puhdasta o-kresolia voidaan tuottaa myös o-klooritolueenin emäshydrolyysillä.


title: O-Kresoli

text: o-Kresolia käytetään muiden yhdisteiden, kuten herbisidinä käytettävän dinitro-o-kresolin (4,6-dinitro-2-metyylifenoli) ja 4-kloori-2-metyylifenolin valmistukseen. Yhdisteestä voidaan syntetisoida myös kumariinia, karvakrolia, väriaineita ja kumien hapettumisenestoaineissa käytettävää 6-"tert"-butyyli-2-metyylifenolia. o-Kresoli on lähtöaine eräiden fenyyliformaldehydi- ja novolakkahartsien valmistuksessa. Erityisesti o-kresoliin perustuvilla novolakkahartseilla on käyttöä elektroniikkateollisuudessa.


title: Kaksoisjalkaiset

text: Kaksoisjalkaiset ("Diplopoda") on laaja, tuhatjalkaisten alajaksoon kuuluva luokka. Siihen kuuluvia lajeja tunnetaan maailmasta noin 11 000, mutta kokonaismäärä saattaa olla jopa 80 000. Ryhmän varhaisin tunnettu fossiili lienee varhaisimpana ilmaa hengittävänä maaeläimenä pidetty, siluurikaudella 428 miljoonaa vuotta sitten elänyt "Pneumodesmus newmani".


title: Kaksoisjalkaiset

text: Nykyisin eläviin kaksoisjalkaisiin kuuluu muun muassa pallotuhatjalkaisten (Glomeridae) heimo.


title: Kaksoisjalkaiset

text: Kaksoisjalkaisten useista jaokkeista muodostuva ruumis on lieriömäinen tai litistynyt, ja useimmissa jaokkeissa on kaksi paria lyhyitä raajoja. Toisin kuin muilla tuhatjalkaisilla, kaksoisjalkaisten kuorta kovettaa siinä oleva kalkki. Ensimmäinen raajapari on surkastunut koukkumaisiksi, ja muutamassa alkupään jaokkeessa on vain yksi raajapari. Kaksoisjalkaisten pituus vaihtelee kahdesta millimetristä "Archispirostreptus" -lajien lähes 400 millimetriin. Raajapareja on lajista riippuen vajaasta paristakymmenestä "Illacme plenipes"-lajin 375 pariin. Silmät muodostuvat joukosta pistesilmiä, joita voi olla jopa 90 kappaletta. Muutamilta maan alla eläviltä lajeilla silmät puuttuvat kokonaan. Silmättömillä lajeilla on kuitenkin ihossaan jonkinlaisia valoreseptoreita. Kaksoisjalkaisten tuntosarvet ovat lyhyet ja muodostuvat kahdeksasta jaokkeesta. Erikoiset suuosat muistuttavat harvajalkaisten suuosia ja viittaavat näiden ryhmien yhteiseen alkuperään. Näissä suuosissa on yksi pari yläleukoja sekä levymäinen "gnathochilarium".


title: Kaksoisjalkaiset

text: Kaksoisjalkaiset liikkuvat hitaasti. Hengitys tapahtuu ilmaputkistolla, joka aukeaa kylkien hengitysaukkoihin. Verenkierto on avoin ja värittömän ruumiinnesteen liikkumisesta huolehtii putkimainen sydän.


title: Kaksoisjalkaiset

text: Kaksoisjalkaiset elävät kosteassa maaperässä tai karikkeen joukossa ja käyttävät ravinnokseen pääasiassa kuollutta tai kuolevaa kasvimateriaalia. Jotkin lajit voivat myös vahingoittaa kasveja syömällä niiden juuria. Kasvatusten perusteella ainakin jotkin lajit suosivat ravintonaan vain tiettyjä kasvilajeja. Kalkkipitoisen kuorensa ylläpidon takia lajit suosivat elinpaikkoinaan kalkkipitoisia alueita, usein myös kulttuuriympäristöjä, ja osa lajeista on vaateliaita elinympäristönsä suhteen.


title: Kaksoisjalkaiset

text: Kaksoisjalkaiset lisääntyvät suvullisesti, joskin muutamien lajien tiedetään kykenevän myös neitseelliseen lisääntymiseen. Parittelu on monimutkainen toimenpide, jonka etenee eri lajeilla eri tavoin. Tavallisimmin koiras kietoutuu naaraan ympärille ja siirtää spermapaketin seitsemännessä jaokkeessa olevilla erikoistuneilla raajoillaan, gonopodeilla, suoraan naaraan kolmannessa jaokkeessa olevaan sukuaukkoon. Kuitenkin esimerkiksi tupsutuhatjalkaisella ("Polyxenus lagurus") koiras ohjaa naaraan alustalle laskemansa spermapaketin päälle. Ohjaaminen tapahtuu koiraan erittämien seittisäikeiden avulla. Munat hedelmöittyvät vasta munimisen yhteydessä ja monet lajit rakentavat munia varten erityisen pesän. Munista kuoriutuu aluksi liikuntakyvytön "pupoidi". Siitä kuitenkin pian kuoriutuu ensimmäinen toukkavaihe, jolla on kolmesta neljään raajaparia ja jolla ei yleensä ole silmiä. Seuraavien nahanluontien myötä toukkavaiheiden raajojen lukumäärä kasvaa ja niiden silmät kehittyvät. Toukkavaiheita voi olla jopa viisitoista ennen kuin yksilö on täysikasvuinen. Osalla lajeista koko elinkierto kestää vain vuoden, mutta suuremmilla lajeilla pelkän sukukypsyyden saavuttaminen voi kestää muutaman vuoden ja eläimen elinaika saattaa olla jopa kymmenen vuotta.


title: Kaksoisjalkaiset

text: Saalistajilta kaksoisjalkaisia suojaavat niiden kalkkipitoinen kuori sekä kyljillä sijaitsevat rauhaset, joiden eritteet voivat olla pahanhajuisia, ihoa ja limakalvoja ärsyttäviä tai joillakin trooppisilla lajeilla suorastaan myrkyllisiä. Osa lajeista kykenee kiertymään palloksi.


title: Kaksoisjalkaiset

text: Kaksoisjalkaisia tavataan kaikkialla maailmassa arktisimpia alueita lukuun ottamatta. Lajien määrä on suurempi lämpimän ilmaston vyöhykkeellä kuin viileässä ilmastossa, sillä esimerkiksi Ranskassa tavataan noin 250 lajia, mutta Pohjoismaissa yhteensä vain viitisenkymmentä.


title: Kaksoisjalkaiset

text: Suomesta tunnetaan 28 kaksoisjalkaislajia, joista muutamaa tavataan ainoastaan kasvihuoneissa. Lajeista kalkkituhatjalkainen ("Iulus scanicus") on luokiteltu vuoden 2010 kansallisessa uhanalaisarvioinnissa vaarantuneeksi (VU).


title: Johannes Lahtela

text: Johannes Lahtela (s. 1975 Helsinki) on suomalainen näyttelijä ja Esiintymistaidon Akatemia Oy:n toimitusjohtaja. Vanhemmat ovat kirjailija Markku Lahtela ja keramiikkataiteilija Marjatta Lahtela. Olavi Lahtela oli isoisä ja isoisän isä kansanedustaja Matti Lahtela. Johannes Lahtela valmistui Teatterikorkeakoulusta vuonna 2001 teatteritaiteen maisteriksi ja on näytellyt mm. Vaasan ja Seinäjoen kaupunginteattereissa. Merkittävimmät teatteriroolit ovat Macbethin rooli näytelmässä "Macbeth" (ohj. Jotaarkka Pennanen, Vaasan kaupunginteatteri) sekä Alan Strangin rooli näytelmässä "Equus" (ohj. Kaija Viinikainen, Vaasan kaupunginteatteri). Hän on tehnyt myös TV-, elokuva- ja radiorooleja, joista merkittävimmät ovat Simpan rooli TV-lyhytelokuvassa "Lapinpoika" (ohj. Joona Tena, YLE 1999) sekä runomonologin "Pohjakosketus" TV-taltiointi.


title: Johannes Lahtela

text:
Lahtela on erikoistunut runomonologeihin. "Pohjakosketus" (Pentti Saaritsan runoista) voitti vuonna 2002 Pieksämäen Teatterimaraton -monologikilpailun ja
"Tiarnia" (Pentti Saarikosken runoista) voitti vuonna 2003 Lahden runomaratonin.


title: Johannes Lahtela

text: Lahtela palkittiin vuonna 2003 Tarmo Manni -stipendillä ansioituneesta näyttelijäntyöstä.


title: Johannes Lahtela

text: Vuonna 2009 hän perusti Esiintymistaidon Akatemia Oy:n yhdessä pedagogi Ilkka Tyynelän kanssa. Johannes Lahtela on naimisissa näyttelijä Annaleena Sipilän kanssa.


title: Johannes Lahtela

text: Ensimmäisenä suomalaisena teatterintekijänä Lahtela esiintyi Armenian Yerevanissa kansainvälisellä Highfest -teatterifestivaalilla vuonna 2014. Festivaaliesitys oli monologi Pentti Saaritsan runoista, mikä tekstitettiin venäjäksi.


title: Johannes Lahtela

text: Johannes Lahtela on tehnyt monta vuotta vapaaehtoistyötä kirkolle. Hänet vihittiin ortodoksisen kirkon papiksi oman toimen ohelle vuonna 2017. Lahtelalla on myös ortodoksisen teologian maisterin tutkinto. Pro Gradun Lahtela teki aiheesta alkoholismi hengellisenä sairautena.Hän on kirjoittanut paljon muun muassa alkoholismista ja hengellisyydestä. 7.4.2018 Lahtela oli Anne Flinkkilän vieraana.


title: TV-mittaritutkimus

text: TV-mittaritutkimus on Finnpanelin toteuttama tutkimus, jonka tarkoituksena on selvittää suomalaisten television käytön määrää.


title: TV-mittaritutkimus

text: Mittaritutkimukseen on valittu satunnaisesti 1 100 taloutta niin, että ne edustaisivat kaikkia suomalaisia TV-talouksia. Tutkimukseen osallistuu yhteensä noin 2 300 henkilöä.


title: Enteerinen hermosto

text: Enteerinen hermosto on autonomisen hermoston osa joka ohjaa ruuansulatuskanavaa. Järjestelmä sijaitsee ruuansulatuskanavan yhteydessä ja se kehittyy alkion hermostopienasta. Enteerisen hermoston toiminta perustuu paljolti autonomisen hermostoston lähettämiin viesteihin, mutta se kykenee myös täysin itsenäisten toimintojen, kuten refleksien suorittamiseen ilman keskushermoston apua. Enteerinen hermosto käsittää noin sata miljoonaa neuronia. Vertailun vuoksi sukkulamadoilla on aivoissa vain 300 neuronia, koiralla 160 miljoonaa neuronia


title: Harvajalkaiset

text: Harvajalkaiset (Pauropoda) on yksi tuhatjalkaisten alajakson neljästä luokasta. Siitä tunnetaan maailmanlaajuisesti neljässä heimossa runsaat 700 lajia, mutta kokonaislajimäärän arvellaan olevan välillä 2 000–5 000. Ryhmän varhaisimmat säilyneet fossiilit ovat 40–35 miljoonaa vuotta vanhoista meripihkoista, mutta ryhmä lienee paljon vanhempi. Ensimmäisenä harvajalkaiset löysi John Lubbock oman puutarhansa maaperästä vuonna 1866.


title: Harvajalkaiset

text: Harvajalkaiset ovat varsin pieniä, täysikasvuisina vain 0,5–5 mm:n pituisia eläimiä. Ruumis muodostuu 11–12 jaokkeesta, ja eläimellä on 9 tai 10 paria jalkoja. Tuntosarvet ovat hyvin erikoisella tavalla haarautuneet, mikä erottaa ryhmän selvästi kaikista muista eläinryhmistä. Väriltään harvajalkaiset ovat pigmentittömän valkoisia ja hieman läpikuultavia. Muun muassa suuosien ja sukuelinten rakenteet viittaavat ryhmän yhteiseen alkuperään kaksoisjalkaisten kanssa.


title: Harvajalkaiset

text: Useimmilta lajeilta puuttuu silmät, verenkierto ja hengitysputkisto. Ruumiin sivuilla on kuitenkin hengitysaukkoja muistuttavat aukot. Kaasujenvaihto tapahtuu suoraan ihon läpi, ja ravinteet ja happi kulkeutuvat kudoksiin diffuusion avulla. Suun yhteydessä on imulihaksisto, ja ruoansulatuskanavaan liittyy useita rauhasia, joiden merkitystä ei tunneta. Selkäpuolella on viisi paria pitkiä tuntokarvoja. Harvajalkaiset luovat nahkansa koko elämänsä ajan.


title: Harvajalkaiset

text: Aikuiset yksilöt voivat liikkua 4 mm sekunnissa, ja ne voivat kääntää ruumiinsa sivuille ja ylöspäin 90 asteen kulmaan.


title: Harvajalkaiset

text: Lahkon Hexamerocerata lajeja tavataan ainoastaan Afrikan ja Etelä-Amerikan trooppisilla alueilla. Lahko Tetramerocerata on levinnyt laajalle, ja siihen kuuluvia lajeja tavataan Pohjoisen jäämeren saarilta subantarktisille saarille saakka. Monien lajien levinneisyys on laaja ja voi kattaa useamman mantereen. Ryhmään erikoistuneiden tutkijoiden vähäisyyden vuoksi lajien levinneisyksiä tunnetaan huonosti.


title: Harvajalkaiset

text: Suomesta on löydetty kahdeksan harvajalkaislajia. Ne kaikki kuuluvat heimoon Pauropodidae. Yksikään lajeista ei ole uhanalainen, mutta osasta lajeja on niin vähän tietoa, ettei luotettavaa arviota voi tehdä.


title: Harvajalkaiset

text: Harvajalkaiset elävät maaperässä, lahoavassa puuaineksessa tai karikkeessa ja käyttävät ravinnokseen sienirihmastoa tai maatuvaa orgaanista ainesta. Niitä tavataan erityisesti lehtimetsien kosteassa ja humuspitoisessa maaperässä, ja ne ovat herkkiä ilmankosteuden muutoksille. Yksilömäärät neliömetriä kohti ovat yleensä pieniä. Koska harvajalkaiset eivät kykene itse kaivamaan maata, maaperän on oltava riittävän huokoista, ja yksilöitä on tavattu jopa 1–2 metrin syvyydestä. Laboratorio-oloissa harvajalkaiset ovat eläneet yli vuoden, ja niiden elinajaksi luonnossa arvellaan kahdesta kolmeen vuotta.


title: Harvajalkaiset

text: Lisääntyminen tapahtuu ilman koiraan ja naaraan suoraa kontaktia. Koiras laskee maahan spermapaketin, jonka paikalle osuva naaras poimii sukuaukkoonsa. Osalla lajeista saattaa tapahtua neitseellistä lisääntymistä, sillä joidenkin lajien koiraat vaikuttavat olevan tavattoman harvinaisia. Munat kuoriutuvat noin kahden viikon kuluttua, ja ensimmäistä toukkavaihetta edeltää kaksoisjalkaisten tapaan liikuntakyvytön "pupoidi". Ensimmäisessä toukkavaiheessa eläimellä on vain kuusi jaoketta ja kolme raajaparia. Toukkavaiheita on neljä ja kussakin vaiheessa jaokkeiden ja raajaparien määrä kasvaa.


title: Reid Motorsport

text: Reid Motorsport on brittiläinen pikkuformulatalli. Tallin johtajana toimii Anthony Reid. Talli perustettiin vuonna 2009, jolloin talli kilpaili Superleague Formula sarjassa valmistaen autot Sevilla FC, Galatasaray S.K. ja AC Milan joukkueille. Talli jatkoi sarjassa vuodet 2010-11 yhteistyössä Atech GP-tallin kanssa. Vuonna 2012 talli kilpailee Eurocup Formula Renault-sarjassa yhteistyössä Atech-tallin kanssa.


title: Hotels.com

text: Hotels.com on yhdysvaltalainen Expedia-ryhmään kuuluva verkkosivusto, jonka kautta voi varata hotellihuoneita kaikkialta maailmasta joko suoraan sivuilta tai puhelimitse. Sivusto palvelee 34:llä eri kielellä ja sen piirissä on yli 145 000 hotellia noin 19 000 paikkakunnalla. Majoitusvaihtoehdot ulottuvat aamiaismajoituksesta huoneistoihin ja hotelleihin.


title: Hotels.com

text: Hotels.com on perustettu 1991 nimellä Hotel Reservations Network Inc., ja toimintansa verkossa se aloitti vuonna 1996. Vuodesta 2001 lähtien Hotels.com on ollut osa Expedia Inc. -yritystä, johon kuuluu nykyisin myös muun muassa Trivago. Nimi Hotels.com otettiin käyttöön vuonna 2002. Yrityksen pääkonttori on Dallasissa Texasissa. Henkilökuntaa sillä on 1 150.


title: Parti Québécois

text: Parti Québécois (PQ) on keskustavasemmistolainen kanadalainen, Quebecin provinssissa toimiva puolue. Se perustettiin vuonna 1968, ja sen päämääränä on Quebecin irrottaminen Kanadasta.


title: Parti Québécois

text: Parti Québécois perustettiin 1968, ja sen ensimmäinen johtaja oli René Lévesque. Itsenäisyyttä kannattanut puolue sai provinssin pääministerin Robert Bourassan ohjaamaan lainsäädäntöä sen vaatimaan suuntaan, sillä hän pelkäsi muuten oman puolueensa Quebecin liberaalipuolueen kannattajien liittyvät Parti Québécois’n riveihin. Vuonna 1974 säädettiin laki, joka rajoitti englannin kielen käyttöä kouluissa ja teki ranskasta siviilihallinnon kielen. Englanninkieliset vastustivat kehitystä. Quebecin vapautusrintaman aiheuttama muuttoliike Montrealista Torontoon kiihtyi, kun PQ pääsi valtaan vuoden 1976 vaaleissa.


title: Parti Québécois

text: Levesquesta tuli Quebecin pääministeri PQ:n voitettua vaalit. Ranskasta tehtiin 1977 provinssin virallinen kieli. PQ:n oltua vallassa neljä vuotta se järjesti kansanäänestyksen Kanadasta eroamisesta. Eron vastustajat saivat 59 prosenttia äänistä ja voittivat. Vaikka eroa kannatti alle puolet äänestäneistä, PQ lisäsi vuoden 1981 vaaleissa parlamentin paikkalukuaan. Vaalimenestystä on selitetty sillä, että vaikka quebeciläiset eivät kannattaneet eroamista, he uskoivat PQ:n pystyvän korostamaan politiikassaan provinssin omaleimaisuutta. PQ menetti kuitenkin valta-asemansa 1986, jolloin Bourassan liberaalit nousivat uudelleen valtaan.


title: Parti Québécois

text: PQ sai vuoden 1994 vaaleissa jälleen voiton, ja Quebecin pääministeriksi nousi puoleen johtaja Jacques Parizeau. Seuraavana vuonna se järjesti uuden kansanäänestyksen, jossa eron vastustajat voittivat jälleen, tosin tällä kertaa vain noin prosenttiyksikön erolla. Kansallisen Bloc Québécois -puolueen johtajasta Lucien Bouchardista tuli 1996 myös Parti Québécois’n johtaja. Hän johdatti PQ:n vaalivoittoon 1998. Bouchard erosi 2001 puolueen johdosta ja Quebecin pääministerin paikalta, ja hänet korvasi Bernard Landry.


title: Parti Québécois

text: PQ menetti vuoden 2003 vaaleissa 45 paikkaa ja kärsi tappion liberaaleille. Seuraavissa vaaleissa, 2007 puolue tippui provinssin kolmanneksi suurimmaksi puolueeksi. Seuraavissa vaaleissa se nousi jälleen toiseksi puolueeksi.


title: Alppilan kirkko

text: Alppilan kirkko on Alppilan osa-alueella Helsingissä sijaitseva kirkkorakennus. Vuonna 1957 valmistuneen kirkon ovat suunnitelleet arkkitehdit Keijo Ström ja Olavi Tuomisto.


title: Alppilan kirkko

text: Lähellä Linnanmäkeä sijaitseva kirkko on monitoimirakennus, siinä on kirkkosalin lisäksi seurakuntasali, kappeli, rippikoulusali ja kirkkoherranvirasto sekä urheilu- ja kerhotiloja. Rakennuksen yhteydessä on myös asuntoja.


title: Polesian säteily-ekologinen suojelualue

text:
Polesian säteily-ekologinen suojelualue tai Polesian valtiollinen säteily-ekologinen suojelualue (, ) on Tšernobylin ydinvoimalaonnettomuuden seurauksena perustettu suuri säteilysuojelu- ja luonnonsuojelualue Valko-Venäjän eteläosissa Ukrainan rajalla.
Tämä Valko-Venäjän suurin luonnonsuojelualue sijaitsee Homelin alueella, noin 110 kilometriä Homelista lounaaseen ja 300 kilometriä Minskistä kaakkoon. Alueen läpi virtaa Dneprin tärkeä sivuhaara Pripet.


title: Polesian säteily-ekologinen suojelualue

text: Suojelualue perustettiin 24. helmikuuta 1988 tehdyllä päätöksellä Valko-Venäjän sosialistisen neuvostotasavallan Homelin alueen eteläosiin ukrainalaisen Tšernobylin voimalan radioaktiivisesti saastuneille lähialueille (suljettu vyöhyke). Valkovenäläisen rauhoitusalueen eteläraja on sijaitsee lähimmillään vain 11 kilometrin päässä Tšernobylin voimalasta. Kymmeniä maaseutukyliä evakuoitiin Ukrainan rajan tuntumassa sijainneiden Narouljan, H’oinikin ja Brahinin piirien (kuntien) eteläosista. Sittemmin useimmat rajoitusalueen kylien asukkaat uudelleensijoitettiin kokonaisuudessaan muualle. Suojelualueen perustamisella ja siihen liittyvillä voimakkailla väestönsuojelutoimenpiteillä pyrittiin suojelemaan väestöä ionisoivalta säteilyltä.


title: Polesian säteily-ekologinen suojelualue

text: Suojelualue sijoittuu Homelin alueen Narouljan pikkukaupungin kaakkoispuolelle ja H’oinikin sekä Brahinin pikkukaupunkien eteläpuolelle. Rauhoitus- ja säteilysuojelualue astui syyskuussa 1988 voimaan ensin 1 313 km suuruisena. Helmikuussa 1989 alue nimettiin "Polesian valtiolliseksi säteily-ekologiseksi suojelualueeksi". Vuonna 1993 aluetta laajennettiin niin, että rauhoitusalueen pinta-alaksi tuli 2 162 km. Maataloustuotanto lopetettiin näin laajennetulla alueella. Rauhoitusalue on nyt 70 kilometriä leveä itä-länsisuunnassa ja ulottuu 48 kilometriä etelä-pohjoissuunnassa. Pinta-alaltaan rauhoitusalue on ylivoimaisesti suurin Valko-Venäjän kansallispuistoista tai luonnonreservaateista. Polesian valtiollinen säteily-ekologinen suojelualue on säteilysuojelualueena Ukrainan puoleisen Tšernobylin suojavyöhykkeen välitön jatke Valko-Venäjän etelärajan pohjoispuolella.


title: Polesian säteily-ekologinen suojelualue

text: Rauhoitusalueen sisään jääneellä, kolmeen piiriin kuuluneella alueella asui ennen säteilyonnettomuutta ja suojelualueen perustamista yhteensä 22 000 henkeä.


title: Polesian säteily-ekologinen suojelualue

text: Heti Polesian säteily-ekologisen suojelualueen eteläpuolella, välittömästi Ukrainan rajan takana yhtenäinen säteilysuojelualue jatkuu. Laaja Ukrainan puoleinen rajoitusalue kulkee nimellä Tšernobylin suojavyöhyke (kirjaimellisemmin: Tšernobylin ydinvoimalan suojavyöhyke).


title: Polesian säteily-ekologinen suojelualue

text: Polesian säteily-ekologisella rauhoitusalueella pyritään toimimaan niin, että alueella olevat radionuklidit eivät poistuisi muille alueille. Ilman erityistä lupaa alueelle on pääsy kielletty. Alueelle arvioidaan jääneen alun perin noin 30% koko Valko-Venäjälle kulkeutuneesta cesium-137:stä, yli 70% strontium-90:stä ja noin 97% transuraanihiukkasista (mm. Pu, Pu, Pu ja Am). Alueen sisällä näistä alkuaineista peräisin olevan ionisoivan säteilyn aktiivisuus pääsääntöisesti pienenee pohjoista kohti.


title: Polesian säteily-ekologinen suojelualue

text: Polesian säteily-ekologisen suojelualueen hallinto sijaitsee H’oinikissa. Henkilökuntansa puolesta kyseessä on suuri laitos; organisaatiossa työskentelee 700 henkeä. Alueella monitoroidaan säteilyä sekä seurataan ilmakehän ja vesien, maaperän, kasviston ja eläimistön tilaa. Alueella tutkitaan kasviston ja eläimistön säteilybiologista ja -ekologista tilaa. Radioaktiivisesti saastuneen maaperän puhdistusta ja uudelleenkäyttöä selvitellään myös kenttäkokein. Lisäksi valvotaan alueen rajoja ja torjutaan metsä- tai ruohikkopaloja.


title: Polesian säteily-ekologinen suojelualue

text: Alue mainitaan ekstriiminä kohteena maan turismikartastossa. Rauhoitusalueella on tiukan suojelun seurauksena paljolti luonnontilassa elävä eläimistö ja kasvisto; lajisto kattaa useimmat maan harvinaisuuksista.


title: Polesian säteily-ekologinen suojelualue

text: Suojelualue on luokiteltu Kansainvälisen luonnonsuojeluliiton (International Union for the Conservation of Nature, IUCN) suojelualueasteikolla luokkaan 1b (Erämainen alue). Tällainen luokka voi olla suurella koskemattomalla tai liki koskemattomalla suojelualueella, jolla ei asuta lainkaan tai asuminen on vähäistä. Aluetta hoidetaan niin, että sen luonnontilaisuus ja erämaaluonne säilyy.


title: Sokkojuoksiaiset

text: Sokkojuoksiaiset ("Symphyla") on yksi tuhatjalkaisten neljästä lahkosta. Sen kahdesta heimosta tunnetaan kaikkiaan noin 200 lajia, mutta kokonaislajimäärän arvellaan olevan noin 500. Ryhmän fossiiliaineisto on äärimmäisen niukkaa ja muodostuu vain muutamasta tertiäärikautisesta meripihkaan säilyneestä yksilöstä.


title: Sokkojuoksiaiset

text: Sokkojuoksiaiset ovat pieniä, yleensä 2–8 mm pitkiä, täysin tai lähes pigmentittömiä ja poikkeuksetta silmättömiä eläimiä. Niiden pitkänomainen ja litteä ruumis muodostuu jaokkeista, joissa on paria jaoketta lukuun ottamatta yksi kaksi raajaa kussakin. Raajapareja on kaksitoista, joista ensimmäinen pari on muita lyhyempi tai lähes tynkämäinen. Lisäksi toiseksi takimmaisessa jaokkeessa on selvä parillinen perälisäke ja takimmaisessa jaokkeessa rauhasnystyt. Sokkojuoksiaisten pää on sydämenmuotoinen ja pyöreähkö. Tuntosarvet ovat pitkät. Suuosat muodostuvat yhdestä parista yläleukoja sekä kahdesta parista alaleukoja. Naaraiden suuontelossa on erityisiä taskuja, joilla on merkitystä lisääntymistapahtumassa. Juoksujalkaisille tyypillisiä leukaraajoja ei ole, ja sokkojuoksiaisten iho on ohut ja pehmeä.


title: Sokkojuoksiaiset

text: Ilmeisesti ainoastaan päässä on hengitystä varten hengitysaukot, ja niihin liittyvä ilmaputkisto ulottuu vain vartalon etuosaan. Muutoin kaasujenvaihto tapahtunee eläimen ihon läpi kuoren ohuemmista kohdista. Verenkierto on avoin, ja sen toiminnasta vastaa pitkänomainen sydän.


title: Sokkojuoksiaiset

text: Sokkojuoksiaiset ovat yleisiä maaperän pintakerroksessa, ja joskus niitä voi tavata myös lahoavasta puusta. Juoksiaiset eivät kykene itse kaivamaan käytäviä vaan liikkuvat olemassa olevia käytäviä ja rakoja pitkin. Niiden ruokavalio tunnetaan huonosti, mutta siihen kuuluu luultavasti niin sienirihmastoa, kasvien juuria ja lahoavaa orgaanista ainesta kuin bakteereita ja kuolleita pikkueläimiäkin. Jotkin lajit saalistanevat pieniä selkärangattomia. Ainakin "Scutigerella immaculata" ja "Hanseniella caldaria" saattavat runsaslukuisina kasvien juuria syödessään olla puutarhojen tuholaisia. Sokkojuoksiaiset ovat kokoonsa nähden nopeita ja suurimmat lajit saavuttavat liikkuessaan 42 mm/s nopeuden.


title: Sokkojuoksiaiset

text: Lisääntymistapa on varsin erikoinen. Koiras laskee neljän viikon aikana 150–450 spermapakettia, jotka sijaitsevat maassa lyhyen varren päässä. Ei tiedetä houkutteleeko koiras jollain kemiallisella houkuttimella naaraita pakettien luo vai löytävääkö naaraat paketit sattumalta, mutta sukupuolet eivät kuitenkaan kohtaa toisiaan. Naaras ohjaa tuntosarvillaan paketin suunsa eteen, puree sen varren poikki ja varastoi paketin suuontelossaan oleviin taskuihin. Yksi naaras voi kerätä useita paketteja kerralla. Muniessaan naaras siirtää munan sukuaukostaan suunsa eteen, asettelee paikoilleen maahan ja hedelmöittää sen vasta sitten. Toukkavaiheita on viisi ja kunkin toukkavaiheen myötä eläimen jaokkeiden ja raajaparien määrä kasvaa aikaisemmasta. Kehitys munasta aikuiseksi kestää kahdesta kahdeksaan kuukautta, lämpötilasta riippuen.


title: Sokkojuoksiaiset

text: Useimpien sokkosjuoksiaislajien elinaikaa ei tunneta, mutta luultavasti se vaihtelee muutamasta vuodesta jopa seitsemään vuoteen.


title: Sokkojuoksiaiset

text: Sokkojuoksiaisia tavataan lähes koko maailmassa arktisimpia alueita ja vuoristojen huippuja lukuun ottamatta.


title: Sokkojuoksiaiset

text: Suomesta on tavattu kuusi sokkojuoksiaislajia. Mikään lajeista ei ole uhanalainen, mutta muutamien lajien levinneisyydestä ja elintavoista on liian vähän tietoa luotettavaa arviointia varten.


title: Luettelo sarjakuvaromaaneista ja -lyhytsarjoista

text: Tämä on luettelo sarjakuvaromaaneista ja sarjakuvalyhytsarjoista lajiteltuna teoksen alkuperäisen julkaisijan ja julkaisumaan mukaan. Nimien perässä on ilmoitettu teokset käsikirjoittajat ja kuvittajat kauttaviivalla erotettuna. Luettelossa ei ole mukana lyhyiden tarinoiden kokoelmia, joiden sisältö on ilmestynyt muualla.


text: Yhdysvalloissa lyhytsarjojen kokoelmaniteitä markkinoidaan usein sarjakuvaromaain nimellä. Tämän takia rajanveto näiden kahden sarjakuvan muodon välille voi olla vaikeaa, joten niiden sisällyttäminen samaan luetteloon on mielekäs.


title: Kilpiruohot

text: Kilpiruohojen suku ("Alyssum") käsittää monia monivuotisina viljeltyjä koristekasveja. Ne kuuluvat ristikukkaiskasvien heimoon.


title: Hypokalsemia

text: Hypokalsemia tarkoittaa solunulkoisen nesteen liian pientä kalsium-ionien pitoisuutta. Voimakkaasti varautuneena ionina kalsiumioneilla on tärkeä tehtävä solukalvon sähköisen aktiivisuuden säätelyssä ja muutokset kalsiumpitoisuudessa aiheuttavat aktiopotentiaalien herkemmän laukeamisen.


title: Hypokalsemia

text: Jo 10% vaihtelut solunulkoisessa kalsiumpitoisuudessa ovat harvinaisia. Selkeimmät hypokalsemian oireet ovat hallitsemattomat lihasnykäykset ja -kouristukset, joita alkaa ilmaantumaan mikäli pitoisuus pääsee laskemaan noin 30% keskiarvosta. Mikäli pitoisuuden lasku on yli 50% keskiarvosta seurauksena saattaa olla hengityksen pysähtyminen ja kuolema.


title: Sudenporkkanat

text: Sudenporkkanat ("Ammi") on sarjakukkaiskasvisuku (heimo Apiaceae). Kahta lajia käytetään muun muassa leikkokukkina.


title: Tuikit

text: Tuikit ("Amsonia") ovat monivuotisina viljeltyjä oleanterikasveja (heimo Apocynaceae).


title: Tuikit

text: Tuikkilajeja on parisenkymmentä, ja ne ovat monivuotisia ruohoja tai pieniä pensasmaisia kasveja, jotka ovat kotoisin Etelä-Euroopasta, Länsi-Aasiasta, Japanista ja Pohjois-Amerikasta. Ne kasvavat noin metrin korkuisiksi. Lehdet ovat kirkkaan tai syvän vihreitä, kapeita ja keihäsmäisiä. Varsissa ja lehdissä on valkoista maitiaisnestettä.


title: Tuikit

text: Kukat ovat putkimaisia ja suuliuskat leviävät laajalle. Ne sijaitsevat varsien kärjissä leimujen kukintojen tapaisissa kukinnoissa.


title: Tuikit

text: Tuikit ovat helppohoitoisia perennoja, jotka viihtyvät kosteassa ja hyvin läpäisevässä maassa, joka ei kuivu kesälläkään. Tuikit ovat aurinkoisen tai puolivarjoisen paikan kasveja. Eräät lajit ovat hyvin pakkasen kestäviä, vaikka kuolevatkin maata myöten talvella. Kasveja voidaan lisätä siemenistä tai varhaiskesän pistokkaista tai jakamalla kasvustoja.


title: Tuikit

text: Luettelo lajeista, joilla suomenkielinen nimi:


title: Tuikit

text: "Amsonia orientalis" on melkein hävinnyt alkuperäisiltä kasvupaikoiltaan Koillis-Kreikasta ja Turkista. Se on pensasmainen ja tyveltään puutuva. Lehdet ovat n. 6 cm pitkiä ja kukat purppuransinisiä.


title: Tuikit

text: Tähtituikki on kotoisin Yhdysvaltojen koillis- ja keskiosista. 60-90 cm:n mittaisten tukevien varsien päässä on pyramidimainen ryhmä pieniä vaaleansinisiä kukkia. Lehdet ovat kapeita tai soikeita ja noin 6 cm pitkiä. Lajin tieteellinen lajinimi on annettu kuuluisan 1500-luvulla vaikuttaneen saksalaisen yrttikirjailijan mukaan. Hän latinisoi nimensä muotoon Tabernaemontanus.


title: Mehikit

text: Mehikit eli mehiportulakat ("Anacampseros") ovat portulakkakasveja (heimo Portulacaceae, jos hyväksytään ns. parafyleettisiä ryhmiä, tai heimo Anacampserotaceae, jos pitäydytään tiukasti monofyleettisiin ryhmiin). Nimensä mukaan ne ovat kuivilla alueilla kasvavia mehikasveja. Niitä voidaan viljellä huonekasveina.


title: Tabelot

text: Tabelot on maalaiskunta ja sen keskuskylä Nigerin Agadezin alueen Tchirozérinen departementissa. Se sijaitsee Afassassin laaksossa Aïrvuoriston korkeimman huipun Bagzanin itäpuolella noin 120 kilometriä Agadezista koilliseen. Kunnassa on 30 900 (vuonna 2010, arvio) ja kylässä 1500 asukasta (vuonna 2001, väestönlaskenta).


title: Tabelot

text: Tabelotin kuntaan kuuluu 45 hallintokylää, yksi perinteinen kylä, yksi pikkukylä, 20 leiriä ja 16 vedenottopaikkaa. Sen asukkaat ovat tuaregeja.


title: Tabelot

text: Paikallisia elinkeinoja ovat keinokasteluun perustuva puutarhaviljely ja paimentolaisten harjoittama karjanhoito. Tärkeimmät viljelykasvit ovat sipuli, valkosipuli, peruna ja taatelit. Tabelotissa pidetään myös Algeriaan suuntautuvat karjamarkkinat. Osa alueesta on täysin asumatonta autiomaata.


title: Ananakset

text: Ananakset ("Ananas") on kasvisuku, joka kuuluu ananaskasvien heimoon (Bromeliaceae). Sen kuuluisin edustaja on pääasiassa ravintokasvina käytetty (hedelmä)ananas ("Ananas comosus"). Sitä kuten eräitä muitakin suvun muotoja voidaan pitää myös huonekasveina.


title: Blitz (elokuva)

text: Blitz on vuonna 2011 ensi-iltansa saanut brittiläinen rikoselokuva. Elokuvan on ohjannut Elliott Lester ja käsikirjoittanut Nathan Parker. Pääosassa esiintyivät Jason Statham, Paddy Considine ja Aidan Gillen.


title: Blitz (elokuva)

text: Kaakkois-Lontoon poliisilaitos kärsii huonosta maineesta, paitsi etsivä Brantin (Jason Statham) myös traagisten kuolemantapausten, raivonpurkausten ja vääränlaisten ystävien takia. Tilanne muuttuu entistä pahemmaksi, kun Blitziksi itseään nimittävä sarjamurhaaja pyrkii julkisuuteen tappamalla poliiseja. Brant saa etsiä sarjamurhaajan käsiinsä.


title: Gougaram

text: Gougaram on maalaiskunta ja sen keskuspaikka Nigerin Agadezin alueen Arlitin departementissa. Se sijaitsee Aïrvuoriston pohjoisosassa 60 kilometriä Arlitista kaakkoon. Kunnassa on 6 200 (vuonna 2010, arvio) ja Gougaramin vedenottopaikalla 800 asukasta (vuonna 2001, väestönlaskenta).


title: Gougaram

text: Gougaramin kuntaan kuuluu Oumaratin kylä ja 14 vedenottopaikkaa. Seudun asukkaat ovat keskittyneet Talakin tasangolle. He ovat "Kel Tedele" ja "Kel Takriza" -ryhmiin kuuluvia tuaregeja.


title: Gougaram

text: Tärkein elinkeino on paimentolaisuuteen perustuva kamelinkasvatus. Erougin laaksossa viljellään myös Algeriaan myytävää sipulia. Osa alueesta on täysin asumatonta autiomaata.


title: Nukkajäkkärät

text: Nukkajäkkärät ("Anaphalis") on kasvisuku asterikasvien heimossa. Lajeja voidaan viljellä monivuotisina koristekasveina avomaalla tai leikkokasveiksi.


title: Iférouane

text: Iférouane on maalaiskunta ja sen keskuskylä Nigerin Agadezin alueen Arlitin departementissa. Se sijaitsee Aïrvuoriston pohjoisosassa Tamgakvuorten juurella olevassa entisessä jokilaaksossa noin 250 kilometriä Agadezista koilliseen. Kunnassa on 12 600 (vuonna 2010, arvio) ja kylässä 1900 asukasta (vuonna 2001, väestönlaskenta).


title: Iférouane

text: Iférouanen kuntaan kuuluu kolme hallintokylää, kaksi perinteistä kylää, neljä leiriä ja 22 vedenottopaikkaa. Sen asukkaat ovat tuaregeja. Tärkeimmät elinkeinot ovat keinokasteluun perustuva puutarhaviljely sekä paimentolaisten harjoittama karjanhoito. Osa alueesta on täysin asumatonta autiomaata.


title: Iférouane

text: Kylässä on koulu, terveysasema, posti ja huoltoasema. Se on myös yksi Aïrvuoriston matkailukohteista. Iférouanen nähtävyyksiin kuuluvat perinteiseen tyyliin rakennetut talot ja vehreät puutarhat, käsityökeskus ja pieni museo, ranskalaisen linnakkeen rauniot sekä strutsien suojelua varten perustettu eläintarha. Joulukuun lopussa järjestetään suuri "Festival de l’Aïr" -perinnejuhla. Majoitusta tarjoaa pieni hotelli ja leirintäalue.


title: Reisch

text: Reisch on muun muassa seuraavien henkilöiden sukunimi:


title: Assamaka

text: Assamaka (myös "Assamakka") on kylä ja raja-asema Nigerin Agadezin alueen Tchirozérinen departementin Ingallin kunnassa. Se sijaitsee Nigerin ja Algerian rajalla 450 kilometriä Agadezista luoteeseen. Kylässä 365 asukasta (vuonna 2001, väestönlaskenta).


title: Assamaka

text: Assamakan kautta kulkee autiomaareitti Algerian In Guezzamista (28 kilometriä) Nigerin Arlitiin (210 kilometriä). Pohjoisessa se jatkuu Algerian Tamanrassetiin ja etelässä Arlitin uraanirekkoja varten päällystettynä maantienä Agadeziin ja Niameyhin. Toinen autiomaareitti kulkee Tigue Dan Tessoumin kautta Ingalliin.


title: Assamaka

text: Keskellä Saharaa sijaitseva kylä on sanut alkunsa tuaregien käyttämän kaivon yhteydessä olleesta leiripaikasta. Seudulla asuu myös paimentolaisuutta harjoittavia arabeja. Assamakan eri kansallisuuksiin kuuluvat asukkaat saavat elantonsa rajaliikenteestä ja -kaupasta. Paikkakunta tunnetaan myös Saharan eteläpuolelta Maghrebiin pyrkivien siirtolaisten pysähdyspaikkana.


title: Kara (joki)

text: Kara () on Karanmeren Baidaratanlahteen laskeva joki Venäjällä Euroopan ja Aasian rajalla. Joki muodostaa osittain Jamalin Nenetsian autonomisen piirikunnan luoteisrajan Nenetsian autonomista piirikuntaa ja Komin tasavaltaa vasten.


title: Kara (joki)

text: Karajoen katsotaan alkavan kahden sen alkujoen (Suuren ja Pienen Karajoen) liittymäkohdasta Komin ja Jamalin Nenetsian rajalla. Karajoen pituus on 257 kilometriä ja sen valuma-alue on 13 400 km² suuruinen. Nenetsian Ust-Karan kylä sijaitsee Karanmeren Baidaratanlahden Karanlahden itälaidalla, noin 11 kilometriä joen laskukohdasta pohjoiskoilliseen.


title: Nikolai Heinrich von Engelhardt

text: Nikolai Heinrich von Engelhardt (syntyään Nikolai Heinrich Englert, 1730 Pietari – 12. kesäkuuta 1778 Viipuri) oli Viipurin kuvernööri 1774–1778. Sotilasarvoltaan hän oli everstiluutnantti.


title: Nikolai Heinrich von Engelhardt

text: Nikolai Heinrich von Engelhardtin vanhemmat olivat lääkäri Nikolaus Friedrich Englert (~1680–1753) ja viipurilaisen kauppiaan tytär Anna Maria Haveman. Nikolai Heinrichilla oli neljä sisarusta: Johan Henrich von Engelhardt (1720), Elisabetha Charlotta von Engelhardt (1724–?), Anna Catherina (von Engelhardt) (?–1765), Christina Susanna (von Engelhardt) (?–1783). Nikolaus Englert oli kotoisin Hessen-Kasselista ja hän työskenteli pietarilaisessa sairaalassa. Nikolai Heinrich von Engelhardt avioitui itsekin viipurilaisen kauppiaan tyttären, kauneudestaan kuuluisan Helena Weckrothin (1749–1796) kanssa. Pariskunnalle syntyi kahdeksan jälkeläistä, joista useimmat kuolivat varhaislapsuudessaan.Nikolai Heinrich von Engelhardtin tyttären Natalie von Engelhardtin (13. lokakuuta 1773 Viipuri – 6. joulukuuta 1829) aviopuoliso oli Suomen kenraalikuvernööri Fabian Steinheil (1762–1831).


title: Nikolai Heinrich von Engelhardt

text: Von Engelhardt päätyi sotilasuralle, sillä se oli aatelittomalle miehelle yksi harvoista väylistä sosiaalisen aseman kohottamiseksi. Hän otti aktiivisesti osaa Katariina II:n vallankaappaukseen vuonna 1762. Palkkioksi hän sai prikaatinkenraalin arvon 1765 sekä lahjoitusmaina Pälkjärven ja Suojärven pitäjät Laatokan pohjoispuolelta. Von Engelhardt nimitettiin Viipurin kuvernementin varakuvernööriksi 1766 ja edelleen kuvernööriksi vuonna 1774. Viipuri maakuntineen oli erossa muusta Suomesta 1721–1812. Von Engelhardt on jäänyt aikakirjoihin pitkälti siksi, että hänen aikakaudellaan Vanhan Suomen alueella alettiin noudattaa Ruotsin vuoden 1734 yleisen lain rikoskaarta. Hänen kuvernöörivuosinaan myös muut ruotsalaiset privilegiot juurruttivat asemansa Vanhassa Suomessa. Siviiliasioissa noudatettiin 1440-luvulta periytynyttä Kristofer Baijerilaisen maanlakia.


title: Nikolai Heinrich von Engelhardt

text: Von Engelhardt oli ajan tavan mukaan kiinnostunut teatteritaiteesta ja hänen aloitteestaan rakennettiin Viipurin linnan läheisyyteen esittäville taiteille tarkoitettu Das Komödienhaus, joka on toisinaan mainittu varhaisimmaksi suomalaiseksi teatterirakennukseksi. Von Engelhard sai vapaaherran (paronin) arvon kuolinvuonnaan 1778.


title: Kuokkalan koulu

text: Kuokkalan koulu on Kuokkalassa Jyväskylässä sijaitseva vuonna 1994 Pohjanlammen koulun viereen rakennettu koulu. Arkkitehtuurissa on painotettu tilojen monikäyttöisyyttä muuttuvissa olosuhteissa: jokaiselle luokka-asteelle on oma oleskelutilansa ja jokaiselle käytävälle on suomalainen ja englantilainen osoite. Koulun tunnuslause on: "Find your way - löydä tiesi".


title: Kuokkalan koulu

text: Koulussa on mahdollista järjestää erilaisia tapahtumia, juhlia, kokouksia jne. Tällaisia tilaisuuksia järjestetään Kuokkalan koulussa myös ulkopuoliselle väelle. Koulun rehtori on Seppo Pulkkinen. Koulussa käy usein vierailemassa turisteja ulkomailta, esim. Saksasta ja Japanista. Koulussa on yli 500 oppilasta, vaikka tilat on tarkoitettu vähemmälle oppilasmäärälle.


title: Kuokkalan koulu

text:
Koulussa havaittiin tammikuussa 2011 kahdeksannen luokka-asteen oleskelutilassa katon painauma. Kattolevyt olivat vaarassa romahtaa huonon naulauksen takia. Painuneita kattolevyjä alettiin purkaa välittömästi. Levyt kiinnitettiin uudelleen koulun hiihtolomaviikolla.
Koulun keskiosassa oleva siipi oli suljettu, ja toistaiseksi sen hallintopäädystä toiseen päätyyn kuljettiin ulkokautta. Myös uskontoluokassa havaittiin pieni painauma, jonka takia se suljettiin ja laitettiin remonttiin keskiosan remontin jälkeen.


title: 1521 Seinäjoki

text: 1521 Seinäjoki (1521 Seinajoki) on päävyöhykkeen asteroidi, jonka kiertoaika auringon ympäri on 1755.3497820 päivää (4.81 vuotta). Ensimmäisen kerran asteroidi havaittiin 22. lokakuuta 1938. Asteroidin löysi suomalainen Yrjö Väisälä.


title: Tammisalon kirkko

text: Tammisalon kirkko on Tammisalon kaupunginosassa Helsingissä sijaitseva Roihuvuoren seurakunnan kirkko. Se on valmistunut vuonna 1966 ja se on seurakunnan kolmesta kirkosta vanhin. Kirkon on suunnitellut arkkitehti Lauri Silvennoinen. Punatiilisessä kirkossa on erillinen kellotorni.


title: Tammisalon kirkko

text: Kirkon aarteena pidetään tummaäänistä kirkonkelloa, joka on valettu Pariisissa vuonna 1894. Kellon valoi monipuolinen kuvanveistäjä ja taiteilija Sigurd Wettenhovi-Aspa. Esikuvana oli italialaisen kellonvalajan tekemä kello. "Elämän ja kuoleman kello" -nimeä kantava kello oli alun perin tarkoitettu pariisilaiseen nunnaluostariin, mutta päätyi Pariisin maailmannäyttelyyn. Kello oli kaupan ja ostajiakin oli. Vapaaherra Yrjö-Sakari Yrjö-Koskinen havitteli kelloa Viipurin tuomiokirkkoon, mutta kello oli liian kallis. Se päätyi kuitenkin säilytettäväksi Ateneumiin. Helsingin seurakunnat ostivat kellon. Kun kirkon suunnitellut arkkitehti Silvennoinen oli tarkoitus siunata Tammisalon kirkossa vuonna 1967, kirkon tapulissa ei vielä ollut kelloa. Niinpä seurakuntayhtymä sijoitti Pariisista hankitun kellon Tammisalon kellotapuliin.


title: Jerikonruusu

text: Jerikonruusulla tarkoitetaan tavallisesti ristikukkaiskasvien heimoon (Brassicaceae eli Cruciferae) kuuluvaa lajia "Anastatica hierochuntica". Sitä myydään toisinaan huonekasviksi kuivana lehtisykerönä, joka taianomaisesti herää eloon päästessään kosketuksiin kosteuden kanssa.


title: Rastit

text: Rastit ("Anchusa") on lemmikkikasveihin (heimo Boraginaceae) kuuluva suku, jonka lajeja viljellään koristetarkoituksiin.


title: Ballad of Hollis Brown

text: Ballad of Hollis Brown on Bob Dylanin vuonna 1964 julkaisema blues-kappale. Kappale kertoo etelädakotalaisesta maanviljelijästä, joka kärsii köyhyyden takia vakavasta masennuksesta ja lopulta ampuu vaimonsa, lapsensa ja itsensä.


title: Ballad of Hollis Brown

text: ”Ballad of Hollis Brown” äänitettiin 7. elokuuta 1963. Sen tuottajana toimi Tom Wilson. Kappale julkaistiin alun perin Bob Dylanin 13. tammikuuta 1964 ilmestyneellä albumilla "The Times They Are a-Changin'". ”Ballad of Hollis Brown” on ollut suosittu cover-kappale ja muun muassa brittiläiset rock-yhtyeet Nazareth ja The Pretty Things sekä yhdysvaltalainen punk-yhtye Rise Against ovat äänittäneet kappaleesta oman sovituksensa.


title: Tillit

text: Tillit ("Anethum") kuuluvat sarjakukkaiskasvien heimoon (Apiaceae eli Umbelliferae). Lajeja viljellään maustekasveina.


title: Chimes of Freedom

text: Chimes of Freedom voi viitata ainakin seuraaviin:


title: Kenguruntassut

text: Kenguruntassut ("Anigozanthos") ovat suku yksisirkkaisiin kuuluvassa kenguruntassukasvien heimossa (Haemodoraceae). Kenguruntassuja käytetään huone- ja leikkokasveina.


title: Upotte!!

text: Juuri Seishou Akatemiaan siirtynyt opettaja saa selville, että tytöt kuten Funco tähtäävät aina parhaaseen suoritukseen. Usein tähän liittyy kuitenkin ampumista, jopa oikeilla luodeilla. Seishou Akatemian tytöt näet eivät ole pelkästään huippuampujia, vaan ihmishahmossa olevia aseita. Koulun oppilaat on jaettu kolmeen eri luokkaan, konepistooleihin (kuvattu alakoululaisina), rynnäkkökivääreihin (kuvattu yläkoululaisina) ja sotilaskivääreihin (kuvattu lukiolaisina).


title: Upotte!!

text: Kitsune Tennoujin alkuperäinen manga alkoi Kadokawa Shotenin "Young Ace" lehdessä 4. heinäkuuta 2009, ennen muuttamista "Shōnen Ace"en kesäkuussa 2011, ja myös "4-Koma Nano Ace"ssa.


title: Upotte!!

text: Original Net Animation- sarja (OVA) Xebec:lta aloitti Nico Nico Dougassa ja Crunchyrollissa 8. huhtikuuta 2012. Sarjan aloitusteemana on "I.N.G." Iori Nozimulta, Misuzu Togashilta, Kaori Sadoharala sekä Misatolta ja lopetusteemana toimii Sadoharalta. Animen on Pohjois-Amerikassa lisensoinut Sentai Filmworks.


title: Huonemalva

text: Huonemalva ("Anisodontea capensis"; syn. "Malvastrum capense") on Etelä-Afrikasta kotoisin oleva malvakasvi (heimo Malvaceae), jota pidetään huonekasvina tai yksivuotisena kesäkukkana.


Chimes of Freedom: The Songs of Bob Dylan Honoring 50 Years of Amnesty International on ihmisoikeusjärjestö Amnesty Internationalin hyväksi tehty hyväntekeväisyyskokoelma-albumi. Albumi sisältää eri muusikkojen tekemiä cover-versioita Bob Dylanin kappaleista. Albumi julkaistiin Pohjois-Amerikassa 24. tammikuuta 2012 ja se debytoi Billboard 200 -listan sijalla 11, minkä lisäksi Starbucksissa myyty kahden levyn versio debytoi listan sijalla 38. Albumia myytiin Yhdysvalloissa ensimmäisen viikon aikana yhteensä yli 22 000 kappaletta.


title: Chimes of Freedom: The Songs of Bob Dylan Honoring 50 Years of Amnesty International

text: Albumilla esiintyviin muusikoihin lukeutuvat muun muassa Miley Cyrus, Adele, Kesha, My Chemical Romance, The Gaslight Anthem, Pete Townshend, Seal, Jeff Beck, Elvis Costello, Mark Knopfler, Darren Criss, Eric Burdon, Sting, Patti Smith, My Morning Jacket, Pete Seeger ja Rise Against.


title: RC Formula

text: RC Formula on luxemburgilainen pikkuformulatalli, joka kilpailee Eurocup Formula Renault- ja Formula Renault Alps -sarjoissa vuonna 2012.


title: Bernardo Hombach Lütkermeier

text: Bernardo Hombach Lütkermeier (s. 12. syyskuuta 1933 Krefeld) on saksalaissyntyinen, Nicaraguassa uransa luonut roomalaiskatolinen piispa. Hänet vihittiin papiksi 28. kesäkuuta 1961 ja nimitettiin Juigalpan hiippakunnan johtoon 28. helmikuuta 1995. Piispaksi vihkiminen seurasi 22. huhtikuuta. Pääkonsekraattorina toimi Miguel Obando Bravo, jota avustivat Johannes Joachim Degenhardt ja César Bosco Vivas Robelo.


title: Bernardo Hombach Lütkermeier

text: Hombach Lütkermeier sai 15. joulukuuta 2003 nimityksen Granadan piispaksi, jona hän toimi, kunnes jäi eläkkeelle 11. maaliskuuta 2010.


title: Diandra Flores

text: Diandra Danielle Flores (s. 12. elokuuta 1994 Hyvinkää) on suomalainen laulaja, joka voitti "Idols"-laulukilpailun kuudennen tuotantokauden vuonna 2012.


title: Diandra Flores

text: Diandra aloitti viulunsoiton kuusivuotiaana. Kahdeksanvuotiaana hän aloitti lauluduo-esiintymiset sisarensa kanssa. Syksyllä 2004 Diandra voitti lastenlaulukilpailu Staraoken.


title: Diandra Flores

text: Flores opiskeli lukiossa, mutta keskeytti opinnot kolmannen vuoden syksyllä. Hän kuitenkin jatkoi opintojaan Lahden konservatoriossa, jossa suoritti muusikon perustutkinnon. Muusikoksi hän valmistui toukokuussa 2013. Diandran isä on kotoisin Chilestä ja äiti on suomalainen. Diandralla on synestesia, josta johtuen hän näkee musiikin väreinä ja muotoina.


title: Diandra Flores

text: Diandran kultaa myynyt esikoisalbumi "Outta My Head" julkaistiin 6. heinäkuuta 2012. Albumi sisäsi sekä uusia lauluja että cover-versioita. Hän lauloi albumilla englanniksi ja suomeksi. Albumin ensimmäinen virallinen single ”Outta My Head” sai radioensisoittonsa 4. kesäkuuta 2012 YleX -kanavalla. Kesällä 2012 hän debytoi myös ääninäyttelijänä, kun häntä kuultiin "Ice Age 4" -animaatioelokuvan suomenkielisessä versiossa Steffien äänenä.


title: Diandra Flores

text: Diandra osallistui vuoden 2013 Uuden Musiikin Kilpailuun, jossa kilpailtiin paikasta vuoden 2013 Eurovision laulukilpailuun, kappaleellaan ”Colliding Into You”. Hän sijoittui 9. helmikuuta 2013 pidetyssä finaalissa kolmanneksi. Hänen edelleen ylsivät toiseksi tullut Mikael Saari ja voittaja Krista Siegfrids.


title: Diandra Flores

text: Keväällä Diandra osallistui MTV3-kanavalla esitettyyn "Tähdet, tähdet" -ohjelmaan, jossa hän sijoittui toiseksi Jari Sillanpään voittaessa kilpailun. Diandra sai finaalissa annetuista äänistä 40,5 prosenttia. Syksyllä 2014 Diandra toimi yhtenä tähtivalmentajista "The Voice Kids" -ohjelman toisella tuotantokaudella.


title: Diandra Flores

text: Diandra julkaisi 24. lokakuuta 2014 toisen albuminsa "Dynamiittii". Albumin ensimmäinen single ”Paha poika” julkaistiin 13. kesäkuuta 2014, ja se myi kultaa. Artisti äänitti toista albumiaan aluksi englanniksi ja sen oli tarkoitus ilmestyä alun perin jo elokuussa 2013. Diandra julkaisi albumilta myös singlen ”Lost”.


title: Diandra Flores

text: Marraskuussa 2015 Diandra julkaisi ensimmäisen joululevynsä "Kerran joulukuun aikaan". Levyn myötä hän teki marras–joulukuussa joulukiertueen.


title: Diandra Flores

text: Toukokuussa 2016 Diandra julkaisi uuden singlen ”Huitoo”. Kappaleella vieraili rap-artisti Cheek. Kappaleen sävellys ja sanoitus on Cheekin, Mats Takilan, Mikko Kuoppalan, Samuli Sirviön ja Diandran yhteistyötä. Syyskuussa Diandra julkaisi toisen uuden singlen, ”Nadaa”. Kumpikaan singleistä ei kuitenkaan menestynyt. ”Huitoo” nousi Suomen viralliselle latauslistalle kahdeksi viikoksi ja singlelistalle yhdeksi viikoksi. ”Nadaa” puolestaan sijoittui vain yhdeksi viikoksi latauslistalle.


title: Diandra Flores

text: Tammikuussa 2017 julkaistiin Diandran esittämä kappale ”Light Up the Ice”, joka oli Helsingissä järjestettyjen taitoluistelun maailmanmestaruuskilpailujen tunnuskappale. Keväällä 2017 ääninäytteli Smurffiinan roolin elokuvassa "".


title: Diandra Flores

text: 6. toukokuuta 2012 Diandra Flores voitti Suomen Idolsin saatuaan 62 prosenttia annetuista yleisöäänistä. Toiseksi kilpailussa ylsi Susanna Erkinheimo ja kolmanneksi Torsten Borg. Palkinnoksi Diandra sai 40 000 euron arvoisen levytyssopimuksen Universal Musicin kanssa. Diandra oli ensimmäinen naispuolinen Idols-voittaja sitten ensimmäisen tuotantokauden Hanna Pakarisen.


title: Carl Johan Bernadotte

text: Carl Johan Arthur Bernadotte af Wisborg (31. lokakuuta 1916 Tukholma, Ruotsi – 5. toukokuuta 2012 Ängelholm, Ruotsi) oli ruotsalainen kreivi, liikemies ja entinen Ruotsin prinssi ja Taalainmaan herttua. Hän menetti kruununperimysasemansa vuonna 1946 avioiduttuaan ei-aatelisen toimittaja Kerstin Wijkmarkin kanssa.


title: Carl Johan Bernadotte

text: Hän asui useita vuosia Lontoossa ensimmäisen vaimonsa kanssa ja työskenteli liikemiehenä. Pariskunta adoptoi kaksi lasta. Vaimonsa kuoleman jälkeen Bernadotte muutti takaisin Ruotsiin ja avioitui uudelleen vuonna 1988 kreivitär Gunnila Märta Louise Wachtmeister af Johannishusin kanssa. Luxemburgin suurherttuatar Charlotte myönsi Bernadottelle kreivin arvon vuonna 1951, ja hänestä tuli Wisborgin kreivi. Wisborg on keskiaikainen rauniolinna Visbyssä.


title: Carl Johan Bernadotte

text: Carl Johan Bernadotte oli kruununprinssi Kustaa Aadolfin (sittemmin kuningas Kustaa VI Aadolf) ja prinsessa Margaretan nuorin poika ja nykyisen Ruotsin kuninkaan Kaarle XVI Kustaan setä. Hän oli myös kuningatar Viktorian viimeinen elossa ollut lapsenlapsenlapsi.


title: Pyhä Spyridon

text: Pyhä Spyridon () (n. 270 – 12. joulukuuta 358) on ortodoksisen kirkon pyhä.


title: Pyhä Spyridon

text: Pyhä Spyridon on muun muassa savenvalajien ja Tolstoin perheen sekä kreikkalaisten Elafónisoksen, Kásoksen ja Korfun saarten suojeluspyhä. Hänen juhlapäivänsä on 12. joulukuuta.


title: Pyhä Spyridon

text: Pyhä Spyridon syntyi Kyproksen saarella hartaiden kristittyjen vanhempien lapsena. Spyridon työskenteli paimenena ja oli lukutaidoton. Hänellä oli vaimo ja lapsi. Spyridon opetteli ulkoa pyhimpiä uskonnollisia tekstejä ja kirkonpalvelusta. Alueen piispa oli vaikuttunut nuoren Spyridonin luonteesta ja vihki tämän papiksi. Konstantinus Suuren valtakaudella Spyridonin vaimo kuoli, minkä jälkeen hänestä tuli Trimythuksen piispa. Vuosien kuluessa Spyridon auttoi apua tarvitsevia ja hänen maineensa kasvoi. Hänen rukouksiensa ansiosta sokeat saivat näkönsä takaisin, sairaat parantuivat ja kuivuudet päättyivät. Sittemmin Spyridonista tuli sokea, mutta hän koki sen olevan lahja Jumalalta.


title: Pyhä Spyridon

text: Kerran Spyridonin ollessa myymässä muutamia pässejä eräälle maanviljelijälle, Spyridon käski maanviljelijän jättää maksun pässeistä tiettyyn paikkaan ja ottaa sieltä mukaansa pässit. Maanviljelijä vei rahat paikkaan ja Spyridon otti ne, mutta ei laskenut niitä. Tämän nähtyään maanviljelijä päätti ottaa yhden ylimääräisen pässin, mutta pässi palasi puolivälissä matkaa takaisin Spyridonin talliin. Tämä toistui kolme kertaa. Maanviljelijä myönsi rikoksensa ja maksoi ylimääräisestäkin pässistä, jonka jälkeen pässi meni maanviljelijän talliin.


title: Pyhä Spyridon

text: Sana Spyrídonin viisaudesta, nöyryydestä ja hyväntekeväisyydestä levisi edelleen ja hänet kutsuttiin Nikean ensimmäiseen kirkolliskokoukseen, joka pidettiin vuonna 325.


title: Pyhä Spyridon

text: Spyridon kuoli 88 vuoden iässä vuonna 358, jonka jälkeen häntä ehdotettiin pyhäksi. Pyhän Spyridonin pyhäinjäännökset ovat Kreikassa Korfun saarella hänen mukaansa nimetyssä kirkossa. Tosin Spyridonin oikea käsi on Roomassa.


title: Ordnungspolizei

text: Ordnungspolizei eli Orpo (suomeksi: järjestyspoliisi) oli Natsi-Saksan poliisivoimien haara vuodesta 1936 vuoteen 1945 asti. Osastoon kuuluvia poliiseja kutsuttiin myös nimellä Grüne Polizei (Vihreä poliisi) heidän käyttämiensä vihreiden univormujen vuoksi.


title: Ordnungspolizei

text: Orpo perustettiin yhdistämään kuntien ja kaupunkien poliisivoimat joita aiemmin oli johdettu varsin erillään osavaltiojaon pohjalta. Lopulta Orpo vastasi liki koko Saksan lainvalvonnasta ja muusta vastaavankaltaisesta toiminnasta. Orpo oli Saksan sisäasiainministeriön alaisuudessa, mutta sen johdosta vastasi todellisuudessa SS:n vaikutusvaltaiset jäsenet.


title: René Sócrates Sándigo Jiron

text: René Sócrates Sándigo Jiron (s. 19. huhtikuuta 1965) on nicaragualainen roomalaiskatolinen piispa. Hänet vihki papiksi Granadan hiippakuntaan Leovigildo López Fitoria 11. heinäkuuta 1992. Hänet nimitettiin Juigalpan hiippakunnan johtoon 28. lokakuuta 2004. Piispaksi vihkiminen seurasi 22. tammikuuta 2005. Pääkonsekraattorina toimi Miguel Obando Bravo, jota avustivat Jean-Paul Aimé Gobel ja Leopoldo José Brenes Solórzano.


title: Nummisuutarit (vuoden 1938 elokuva)

text: Nummisuutarit on Wilho Ilmarin ohjaama elokuva vuodelta 1938. Se on keskimmäinen kolmesta Aleksis Kiven näytelmään "Nummisuutarit" (1864) pohjautuvasta elokuvasta.


title: Nummisuutarit (vuoden 1938 elokuva)

text: "Nummisuutarit" oli alun perin viinakohtausten jälkeen kielletty lapsilta, mutta vaikka ne leikattiin pois, muutosta ei tullut vielä usean uuden tarkastuspyynnön jälkeenkään. Vuonna 1990 se sai merkinnän sallittu ja sittemmin suositusikärajaksi 10 vuotta.


title: Kilpailutus

text: Kilpailutus eli kilpailuttaminen tarkoittaa yhtiöiden tai julkisten yhteisöjen harjoittamaa toimintaa, jolla ne etsivät sopivinta urakoitsijaa, alihankkijaa tai palveluntarjoajaa tekemään ulkoistetun työn. Kilpailutuksen prosessiin kuuluu tarjouspyynnön tekeminen ja julkistaminen, tietyn ajan varaaminen tarjousten jättämiseen ja tarjousten vertaileminen. Kilpailutuksessa ei välttämättä etsitä halvinta vaihtoehtoa vaan kokonaisvaltaisesti parasta omien kriteereiden pohjalta; kilpailuttajalle tärkeitä kriteereitä voivat hinnan lisäksi olla esimerkiksi laatu, kokemus, aikataulujen yhteensopivuus jne.


title: Flamingokukat

text: Flamingokukat ("Anthurium") on lajimäärältään suurin vehkakasvisuku (heimo Araceae). Sen lajeja käytetään huonekasveina ja värikäslehtistä kukintovanaa leikkokasvina.


title: Leopoldinkukat

text: Leopoldinkukat ("Aphelandra") ovat huonekasvikäytössä tunnetuiksi tulleita trooppisia akanttikasveja (heimo Acanthaceae).


title: Pitkäpalot

text: Pitkäpalot ("Arabis") on ristikukkaiskasvisuku (heimo Brassicaceae), jonka lajeista kolme kasvaa Suomessa luonnonvaraisena. Joitain lajeja käytetään myös monivuotisina koristekasveina eli perennoina.


title: Kasarmin tytär

text: Kasarmin tytär on Aarne Laineen ohjaama elokuva vuodelta 1954.


title: Kasarmin tytär

text: Musiikintäyteinen ja vauhdikas kasarmikomedia, jossa kasarmissa varttunut ja nyt ylioppilaaksi päässyt orpotyttö Irmeli Autere kauhistuttaa holhoojansa majurin, vääpelin ja sotilaskodin johtajattaren ilmoittamalla menevänsä pian naimisiin asevelvollisuutta suorittavan säveltäjä-korpraalin kanssa. Irmelille kasarmi on aina ollut kuin oma koti ja sen rykmentti kuin isä ja äiti. Ja mikä vielä pahempaa, Irmeli unelmoi näyttelijättären ammatista ja on jo saanut kutsun koekuvaukseen.


title: Kasarmin tytär

text: Kriitikon arviossa "Kasarmin tytär" on valju sotilasfarssi. Elokuvan keskeinen kuvio on Irmelin (Elina Pohjanpää) ja säveltäjä, korpraali Olavin (Heikki Heino) romanttinen suhde. Perinteistä huumoria on käytetty pukemalla mies naiseksi. Elokuva on Laineen esikoisohjaus, jonka hän teki isoveljensä Edvin Laineen suojeluksessa.


title: Niello

text: Niello on menetelmä metalliesineiden koristeluun, joka muistuttaa emalointia. Niello-menetelmässä metalliesineen pintaan kaiverretut kuviot täytetään sulalla mustalla niello-massalla. Massa on alhaisessa lämpötilassa sulava metalliseos, joka koostuu hopeasta, lyijystä, kuparista, rikistä sekä booraksista.


title: Niello

text: Niello-menetelmä tekee esineen pinnasta sileän ja kiiltävän. Niello-koristelu on ollut yleistä muun muassa suosittua hopea- ja pronssikoruissa sekä miekkojen kahvoissa.


title: Lanterniini

text: Lanterniini tai lanterni on lyhtyä muistuttava pikkutorni eli kupulyhty, joka on usein kupolin tai tornin laella. Se on pohjakaavaltaan pyöreä tai monikulmainen ja joko avoin tai ikkunallinen pieni rakennelma.


title: Elämää juoksuhaudoissa

text: ”Elämää juoksuhaudoissa” on alun perin kansansävelmä, johon Usko Kemppi teki suomalaiset sanat. Vuonna 1940 kappaleen levyttivät A. Aimo ja Eugen Malmsten. Kemppi (silloin nimeltään Hurmerinta) palveli talvisodassa Kannaksella ja siellä syntyivät "Elämää juoksuhaudoissa" -sanat vanhaan venäläiseen valssiin. Myöhemmin kappaletta ovat versioineet lukuisat artistit ja yhtyeet. Näitä ovat olleet muun muassa Matti Louhivuori, Arja Saijonmaa, Tapani Kansa, Solistiyhtye Suomi ja Tenavatähti Matias Sassali. Harmonikalla valssin ovat tulkinneet Lasse Pihlajamaa ja Paavo Tiusanen, Jorma Juselius, Veikko Ahvenainen ja Taito Vainio.


title: Victor Wanyama

text: Victor Mugubi Wanyama (s. 25. kesäkuuta 1991, Nairobi) on kenialainen jalkapalloilija, joka edustaa tällä hetkellä Englannin Valioliigassa pelaavaa Tottenham Hotspuria. Pelipaikaltaan aiemmin skotlantilaista Celticiä ja englantilaista Southamptonia edustanut Wanyama on puolustava keskikenttäpelaaja tai toppari.


title: Victor Wanyama

text: Wanyaman veli, McDonald Mariga, on myös ammattilaisjalkapalloilija, ja edustaa tällä hetkellä Italian Serie A:n Internazionalea. Mariga ja Wanyama kuuluvat Kenian jalkapallohistorian parhaimpiin pelaajiin.


title: Victor Wanyama

text: Wanyama aloitti ammattilaisuransa Belgian pääsarjan Beerschot AC:ssä, jossa pelasi kolmen kauden aikana yhteensä 50 ottelua. Heinäkuussa 2011 Skotlannin suurseura Celtic FC osti hänet riveihinsä 900 000 punnan siirtosummaa vastaan.


title: Victor Wanyama

text: 24. kesäkuuta 2016 Wanyama siirtyi Southamptonista Tottenham Hotspuriin. Siirtosumma oli noin 14,4 miljoonaa euroa.


title: Victor Wanyama

text: Kenian maajoukkueessa Wanyama on toistaiseksi esiintynyt 16 kertaa. Hän on yksi joukkueen vakiojäsenistä.


title: Andrew Crofts

text: Andrew Lawrence Crofts (s. 29. toukokuuta 1984 Chatham, Englanti) on walesiläinen jalkapalloilija, pelipaikaltaan keskikenttäpelaaja. Hän on seuratasolla edustanut muun muassa Gillinghamia, Brighton & Hove Albionia, Norwich Cityä ja Charlton Athleticia.


title: Andrew Crofts

text: Crofts pelasi vuodesta 2001 yhdeksän vuotta, vuoteen 2009 saakka Englannin alemmilla sarjatasoilla Gillinghamissa. Tämän jälkeen seura purki hänen sopimuksensa ja Crofts siirtyi vapaana pelaajana Brighton & Hove Albioniin. Vietettyään seurassa vain yhden kauden, josta puolet kapteenina, Norwich City osti hänet noin 300 000 punnalla. Crofts oli iso osa Englannin mestaruussarjasta Valioliigaan noussutta joukkuetta kaudella 2010–2011. Seuraavalla kaudella Croftsin peliaika kuitenkin väheni tasaisesti kauden puolenvälin jälkeen. Elokuussa 2012 Brighton hankki hänet takaisin.


title: Andrew Crofts

text: Englannissa syntynyt Crofts oli kelvollinen edustamaan Walesin maajoukkuetta, koska yksi hänen isovanhemmistaan oli walesiläinen. Crofts on pelannut 29 A-maaottelua maalisaldon näyttäessä vielä nollaa.


title: Valkoisten dyynien ratsastajat

text: Valkoisten dyynien ratsastajat on rap-yhtye Teflon Brothersin kolmas studioalbumi, joka julkaistiin 25. tammikuuta 2013 Universal Musicin alaisuudessa toimivan Johanna Kustannuksen kautta. Albumin tuotannosta vastaa muun muassa DJPP ja Ercola.


title: Valkoisten dyynien ratsastajat

text: Albumin ensimmäinen singlestä "Poimunopeus" julkaistiin musiikkivideo huhtikuun lopulla 2012. Kappaleen on tuottanut Bleakk. Kesäkuussa 2012 julkaistiin toinen single "Lähestymiskieloja". Lokakuussa 2012 julkaistiin musiikkivideo kappaleesta "Toukasta eroon". Kappaleen "Seksikkäin jäbä" musiikkivideo julkaistiin 31. joulukuuta 2012. Kappale nousi parhaimmillaan Suomen virallisen singlelistan kolmannelle sijalle. Kappaleesta julkaistiin rock-henkinen remixversio huhtikuussa 2013 nimellä "Seksikkäin jäbä (Mötley RMX) Xcovered", ja myös sitä varten julkaistiin musiikkivideo. Kaksi muuta musiikkivideota julkaistiin kappaleista "Jee jee" ja "Pidä itsesi miehenä". Itse albumi saavutti Suomen virallisen albumilistan kuudennen sijan.


title: Jaana Karrimaa

text: Jaana Karrimaa (s. 1958 Hämeenlinna) on suomalainen kunnanjohtaja, joka toimi Viialan kunnanjohtajana 1995–2006 sekä Harjavallan kaupunginjohtajana 2006–2017.


title: Jaana Karrimaa

text: Aikaisemmin 1980- ja 1990-luvuilla Karrimaa oli Mäntsälän kunnan palveluksessa ja toimi Suomen Kuntajohtajat ry:n puheenjohtajana 2011–2012. Hän oli yhdityksen ensimmäinen naispuheenjohtaja. Koulutukseltaan Karrimaa on valtiotieteen maisteri ja puoluetaustaltaan sosiaalidemokraatti.


title: Jaana Karrimaa

text: Harjavallan kaupunginjohtajana toimiessaan Karrimaa sai kirjallisen varoituksen epäasiallisesta kohtelusta ja häirinnästä työpaikalla. Hän kiisti työskentelyään koskevat epäilyt ja syytökset. Keväällä 2017 Harjavallan kaupunginhallitus oli aikeissa erottaa Karrimaan, mutta hän pyysi lopulta itse eroa.


title: Helge Nygrén

text: Helge Erkki Waldemar Nygrén (30. lokakuuta 1924 Helsinki – 16. joulukuuta 1992 Helsinki) oli suomalainen urheilukirjailija.


title: Helge Nygrén

text: Nygrén työskenteli TUL-lehden toimitussihteerinä vuosina 1945–1953 sekä myöhemmin päätoimittajana Urheilun Kuva-Aitassa ja Moottoriurheilu-lehdessä. Vuosina 1965–1978 hän toimi Oy Suomen Autoteollisuus Ab:n tiedotuspäällikkönä.


title: Helge Nygrén

text: Helge Nygrén oli yksi Suomen tuotteliaimpia urheilukirjailijoita. Hän julkaisi itse tai oli mukana toimittamassa yli 40 urheiluaiheista kirjaa. Nygrénin merkittävimpänä teoksena voidaan pitää vuosina 1978–1988 julkaistua 6-osaista Suuri Olympiateos -kirjasarjaa, jota hän toimitti yhdessä Markku Siukosen kanssa. Se on saanut useita tunnustuksia, teos valittiin muun muassa Vuoden urheilukirjaksi vuonna 1988.


title: Helge Nygrén

text: Nygrénillä oli myös suuri urheiluaiheinen kirjasto, joka käsitti yli 6 000 teosta. Ne ovat nykyään Suomen Urheilumuseon kokoelmissa. Professorin arvonimen Nygrén sai vuonna 1980 ja kunniatohtorin vuonna 1982. Suomen olympiakomitean hallitukseen hän kuului vuosina 1973–1988.


title: G.I. Blues (albumi)

text: G.I. Blues on Elvis Presleyn yhdestoista musiikkialbumi. Se ilmestyi RCA Victor -levymerkillä lokakuussa 1960. Monofonisen levyn luettelotunnus on LPM 2256 ja stereofonisen LSP 2256. Äänityssessiot pidettiin julkaisuvuonna 27.–28. huhtikuuta ja 6. toukokuuta RCA:n C-studiossa ja Radio Records -studiossa Hollywoodissa. Albumi oli "Billboard"-lehden albumilistan kärjessä. Recording Industry Association of America (R.I.A.A) vahvisti albumin myyneen kultaa 13. maaliskuuta 1963 ja platinaa 27. maaliskuuta 1992.


title: G.I. Blues (albumi)

text:
Albumin musiikki koostuu lauluista, jotka ovat mukana Elviksen tähdittämässä elokuvassa G.I. Blues – Café Europa. Laulu "Wooden Heart" julkaistiin singlenä Yhdistyneessä kuningaskunnassa, jossa se oli listaykkönen kuuden viikon ajan. Yhdysvalloissa Joe Dowell levytti kappaleesta cover-version ja se päätyi
Billboard Hot 100 -listan kärkeen. Myöhemmin RCA julkaisi Presleyn version kaksi kertaa singlen B-puolena; vuonna 1964 uudelleenjulkaisusinglellä "Blue Christmas" ja seuraavana vuonna singlellä "Puppet on a String". Tämä oli myöhäsyntyinen julkaisu Elvis-elokuvasta "Girl Happy". Laulut "G.I. Blues", "Wooden Heart", "Shoppin' Around" ja "Doin' the Best I Can" ovat mukana vuoden 1995 soundtrack-kokoelmalla "Command Performances: The Essential 60s Masters II".


title: G.I. Blues (albumi)

text: Tekijänoikeussyistä johtuen albumin eurooppalaisessa julkaisussa avausraidan "Tonight Is So Right for Love" tilalla on "Tonight's All Right for Love", joka on muokattu 1800-luvun valssikuningas Johann Strauss II:n sävelmästä. Kappaleen "Tonight Is So Right for Love" melodia on suoraan barcarollesta, jonka on säveltänyt Jacques Offenbach, yksi Straussin aikalaisista. Yhdysvalloissa "Tonight's All Right for Love" ilmestyi vasta kokoelmalla "Elvis: A Legendary Performer Volume 1" vuonna 1974. Soundtrackilla oleva versio kappaleesta "Blue Suede Shoes" on toisinto laulusta, jonka Presley alun perin äänitti vuonna 1956. Se on yksi harvoista lauluista, jotka Presley levytti uudelleen uransa aikana. Muita ovat "Love Letters" ja "A Little Less Conversation".


title: G.I. Blues (albumi)

text: Vuonna 1960 "G.I. Blues" -elokuvamusiikkialbumi oli ehdolla Grammy-palkinnon saajaksi kategorioissa "Best Sound Track Album Or Recording Of Original Cast From A Motion Picture Or Television" ja "Best Vocal Performance Album, Male".


title: G.I. Blues (albumi)

text: 27. huhtikuuta 1997 RCA julkaisi albumin uudelleenmasteroituna CD-levynä. Mukana oli kahdeksan bonusraitaa alkuperäisistä äänityssessioista. Kaksi lauluista oli aikaisemmin kuultuja: "Tonight's All Right for Love" ja akustinen versio kappaleesta "Big Boots", joka on myös Elviksen kuolemanjälkeisellä vuoden 1978 albumilla "Elvis Sings for Children and Grown-Ups Too".


title: G.I. Blues (albumi)

text: Vuonna 2008 Sony BMG Music Entertainment on julkaissut albumin sarjassaan "Original Album Classics" 5xCD (RCA 88697295572CD5). Sisältää bonuskappaleen "Tonight's All Right for Love"."Albumien listasijoitukset Billboard 200:sta."


title: Van Amersfoort Racing

text: Van Amersfoort Racing on hollantilainen pikkuformulatalli, jonka perusti Frits van Amersfoort vuonna 1975. Tallista ovat nousseet F1-luokkaan muun muassa Huub Rothengatter, Jos Verstappen, Christijan Albers ja Max Verstappen.


title: Van Amersfoort Racing

text: Talli on voittanut Saksan Formula 3 -sarjan kuljettajien mestaruuden vuosina 1998, 2007, 2009 ja 2011. Vuonna 2005 talli voitti Hollannin Formula Renault -sarjan mestaruuden. Nykyään talli kilpailee ADAC Formula 4 ja Euroopan Formula 3 -sarjoissa. Talli on aiemmin kilpaillut Formula Renault NEC - ja ADAC Formel Masters -sarjoissa.


title: Roinilan talossa

text: Roinilan talossa on Minna Canthin näytelmä, joka ilmestyi WSOY:n kustantamana vuonna 1885. Näytelmän pohjalta on Erkki Karu ohjannut elokuvan Roinilan talossa (1935).


title: Etapit 1–11 Italian ympäriajossa 2012

text:
Vuoden 2012 Italian ympäriajon etappien 1–11 tulokset:
Lähde: Cyclingnews
Lähde: Cyclingnews


title: Etapit 1–11 Italian ympäriajossa 2012

text:
Lähde: Cyclingnews
Lähde: Cyclingnews
Lähde: Cyclingnews
Lähde: Cyclingnews


title: Etapit 1–11 Italian ympäriajossa 2012

text: Lähde: Cyclingnews


title: Etapit 1–11 Italian ympäriajossa 2012

text:
Lähde: Cyclingnews
Lähde: Cyclingnews


title: HiQ Finland

text: HiQ Finland Oy on ohjelmistoalalla toimiva konsulttiyhtiö.. HiQ Finland on HiQ Internationalin tytäryhtiö. HiQ Internationalin pääkonttori sijaitsee on Tukholmassa ja sillä on kaikkiaan 11 toimipistettä Ruotsissa, Suomessa, Tanskassa ja Venäjällä. HiQ aloitti toimintansa Suomessa vuonna 2000 tytäryhtiö HiQ East Oy:n perustamisen myötä. Vuonna 2002 yhtiö osti Suomesta Softplan Oy:n lopetti HiQ East Oy:n toiminnan. 2008 yhtiö osti TSG Test Solutionsin ja muutti sen nimeksi HiQ Quality Services. 2010 HiQ Softplan ja HiQ Quality Services yhdistettiin HiQ Finlandiksi. Samana vuonna HiQ Finland laajeni edelleen ostamalla Frends Technologyn. HiQ Finlandin Kuusakoski Oy:lle toteuttama NETitse-palvelu valittiin vuoden 2010 ICT-hankkeeksi.


title: Kaivurinilkka

text: Kaivurinilkka eli vanhemmalta nimeltään kaivautujaluikero ("Scytalina cerdale") on ahvenkaloihin kuuluva kalalaji, jota tavataan Tyynenmeren pohjoisosissa. Se on ainoa laji kaivurinilkkojen heimossa ("Scytalinidae").


title: Kaivurinilkka

text: Kaivurinilkka kasvaa korkeintaan 15 cm pitkäksi. Ruumiinrakenteeltaan se on pitkulainen. Kaivurinilkan selkä- ja peräevät alkavat ruumiin keskivaiheelta ja ovat yhdistyneet pyöreän pyrstöevän kanssa. Rintaevät ovat kalalla pienet ja vatsaevät puuttuvat. Silmät ovat pienet ja sijaitsevat lähellä selkää. Lajilla ei ole uimarakkoa. Väriltään kaivurinilkka on vaaleanpunertavan ruskea ja ruumiissa on violetteja laikkuja.


title: Kaivurinilkka

text: Kaivurinilkkaa tavataan kylmistä vesistä Kalifornian keskiosista pohjoiseen Alaskaan ja Beringinmerelle. Laji elää lähellä rannikkoa, kivikkoisilla alueilla ja vuorovesilammikoissa. Se kaivautuu usein sorapohjaan tai piileskelee kivien tai simpukoiden alla.


title: Domingues

text: Domingues on muun muassa seuraavien henkilöiden sukunimi:


title: Fonseca

text: Fonseca tai Fonseka on muun muassa seuraavien henkilöiden sukunimi:


title: Jarrell

text: Jarrell on muun muassa seuraavien henkilöiden sukunimi:


title: Pizzaleikkuri

text: Pizzaleikkuri on pizzan leikkaamiseen tarkoitettu työkalu. Yleisimmässä mallissa on varteen akseloitu pyöreä, pyörivä ja sileäreunainen terä.


title: Lieksan tyttö

text: Lieksan tyttö on pohjoiskarjalaisen (Joensuu, Outokumpu, Valtimo) Huojuva lato -yhtyeen mini-CD-julkaisu vuodelta 2012. Levy-yhtiö on Suomen Maaseutumusiikkiyhdistys ja luettelotunnus SMYCD-11.


title: Lieksan tyttö

text: Albumin nimikappale on Nick Lowen säveltämä ja se on alun perin Brinsley Schwarz -yhtyeen vuoden 1970 kakkosalbumilta "Despite It All".


title: Lieksan tyttö

text: Albumin julkaisua seuraavana päivänä Huojuva lato oli Helsingin Tavastia-klubilla toisena esiintyjänä konsertissa, jossa Freud Marx Engels & Jung aloitti Albumiklassikko-kiertueensa.


title: Lieksan tyttö

text:
1. Lieksan tyttö (Country Girl) – 3:31
2. Maalaismaisema (Country Comfort) – 3:47
3. Kosmiset huolet – 3:30
4. Paha kuu (Bad Moon Rising) – 2:57
5. Kaksi-nolla – 3:53


École des hautes études commerciales de Paris (Pariisin kauppakorkeakoulu, "HEC Paris") on Pariisin esikaupunkialueella, Jouy-en-Josasissa toimiva 1881 perustettu kauppakorkeakoulu. Sen toimintaa rahoittaa Pariisin kauppakamari. Se oli vuonna 2013 Financial Timesin mukaan Euroopan arvostetuin kaupallinen korkeakoulu.. HEC on kansainvälinen kolmoisakkreditointi (AMBA, EQUIS ja AACSB).


title: Copsi

text: Copsi (myös Copsig, k. 1067) oli Vilhelm Valloittajan nimittämä Northumbrian pohjoisosan jaarli.


title: Copsi

text: Tostig Godwininpojan ollessa Northumbrian jaarlina 1055–1065 Copsi toimi usein tämän sijaisena. Copsi tuki Tostigia, kun tämä nousi 1066 veljeään kuningas Harald Godwininpoikaa vastaan. Vuoden 1067 alussa Copsi vieraili kuningas Vilhelm Valloittajan luona osoittamassa kuuliaisuuttaan ja saman vuoden helmikuussa Copsi nimitettiin Tyne-joen pohjoispuolisen Northumbrian jaarliksi. Ilmeisesti kuningas epäili Morkeren uskollisuutta, sillä hän erotti samalla Morkeren nimittämän jaarlin Osulfin.


title: Copsi

text: Copsi hallitsi jaarlikuntaansa vain viisi viikkoa, sillä 12. maaliskuuta 1067 Osulf yllätti ja surmasi hänet.


title: Sullivan

text: Sullivan voi tarkoittaa seuraavia:


title: Kevät ja syksy

text: Kevät ja syksy on Lokakuun ryhmän perustajajäsenen taiteilija Sakari Tohkan pronssiveistos, joka on ajoitettu ajanjaksolle 1937–1947. Kooltaan veistos on 70×160 cm ja Ateneumin taidemuseo osti sen kokoelmiinsa vuonna 1947.


title: Kevät ja syksy

text: "Kevät ja syksy" on tarkoitettu katsottavaksi vain yhdestä suunnasta. Tohka aloitti sen tekemisen vuonna 1937 tekemänsä Pariisin opintomatkan jälkeen. Hänen muotokieltään pidettiin liian romanttisena kuvanveistoon vielä 1933, jolloin hänenkään töitään ei otettu Suomen Taideakatemian näyttelyyn ja hän sen seurauksena yhdessä Sven Grönvallin ja Ernst Krohnin kanssa perustivat Lokakuun ryhmän. Sodan aikana Tohkan muotokieli muuttui realistisemmaksi, ja tämän jälkeen hänen taiteeseensa yhdistettiin käsite klassisen herkkä ilmaisu.


title: Kevät ja syksy

text: "Kevät ja syksy" tilattiin alun perin hautamuistomerkiksi. Sementistä tehty teos valettiin vasta sodan jälkeen kipsiin ja pronssiin.


title: Kevät ja syksy

text: Timo Huusko: Sakari Tohka: Kevät ja syksy. Teoksessa Ateneum-opas. Toim. Timo Huusko, 2007, s. 102.


title: Araliat

text: Araliat ("Aralia") on sarjakukkaiskasveille läheisen araliakasvien heimon (Araliaceae) nimisuku. Se käsittää pääasiassa puuvartisia lajeja, joista useita käytetään koristekasveina.


title: Arandat

text: Arandat (x "Aranda") on kämmekkäkasveihin (heimo Orchidaceae) kuuluva risteymäsuku, joka on syntynyt sukuihin "Arachnis" ja "Vanda" kuuluvien lajien risteydyttyä. Arandoja käytetään koristetarkoituksiin leikkokukkina (Räty ja Alanko 2004, s. 27).


title: Arandat

text: Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. ISBN 951-8942-57-9.


title: Silkkiköynnös

text: Silkkiköynnös ("Araujia sericifera") on oleanterikasvien (Apocynaceae) alaheimoon Asclepiadoideae kuuluva köynnöstävä kasvi, jota viljellään huonekasvina.


title: Ankou

text: Ankou on kuoleman henkilöitymä bretonien kansanperinteessä. Sana on bretonin kieltä, mutta sillä on sama alkuperä kuolemaan viittaavien kymrin angaun ja vanhan iirin écaen kanssa.


title: Ankou

text: Ankou kuvataan usein viikatemiehen tapaan luurankona kantamassa viikatetta, tai pitkänä, hoikkana ja valkohiuksisena miehenä mustissa vaatteissa. Häneen liitetään usein myös kärryt, karrigell an Ankou, jonka narisevan äänen bretonit uskoivat voivansa kuulla öisin. Joissakin Bretagnen osissa uskottiin myös, että vuoden viimeisenä päivänä kuollut henkilö toimi Ankoun apulaisena, mevel an Ankouna. Hahmo esiintyy useissa bretagnelaisissa kirjallisissa teoksissa 1500−luvulta eteenpäin.


title: Keisaripalmut

text: Keisaripalmut eli hallitsijapalmut ("Archontophoenix") on palmusuku (heimo Arecaceae), jonka lajeja voidaan pitää huonekasveina.


title: Hopeasilmät

text: Hopeasilmät ("Arctotis") on mykerökukkaissuku (heimo Asteraceae eli Compositae), jonka lajeja viljellään yksivuotisina koristekasveina.


title: Ardisia

text: Ardisia ("Ardisia crenata") on puuvartinen esikkokasvi (heimo Primulaceae, alaheimo Myrsinoideae), jota viljellään huonekasvina.


title: Rikkarölli

text: Rikkarölli ("Agrostis scabra") on heinälaji röllien suvussa. Se on yksivuotinen tai kaksivuotinen ja kasvaa mätästävänä enintään puolen metrin korkeaksi. Heinän lehtien lavat ovat enintään 3 mm leveät ja keskimäärin kapeammat kuin paljon samannäköisellä hoikkaröllillä. Rikkarölli kasvaa alkuperäisenä Pohjois-Amerikassa ja Koillis-Aasiassa. Sitä esiintyy tulokaskasvina liikennepaikoilla Etelä-Suomessa.


title: Nuoruus (veistos)

text: Nuoruus on suomalaisen kuvanveistäjän Aimo Tukiaisen marmoriveistos, korkeus 40 cm, vuodelta 1947. Ateneumin taidemuseo osti sen kokoelmiinsa vuonna 1965 (Antellin kokoelmat).


title: Nuoruus (veistos)

text: Nuoruus on päätutkielma, joka kuvaa Inari Vehmasta, nuorta tyttöä. Inari Vehmas oli suomalaisen taidekriitikon E. J. Vehmaksen tytär.


title: Nuoruus (veistos)

text: Veistoksessa suurisilmäinen tyttö puolipitkine kihartuvine hiuksineen katsoo mietteliäästi eteenpäin. Aimo Tukiainen yhdisti "Nuoruus"-veistokseen osuvan yhdennäköisyyden ja nuoren tytön sielukkuuden, jolloin veistoksesta tuli samalla suomalaisen ihmisen ideaalikuva. Hän käytti tätä samaa ilmaisutapaa useassa muussakin päätutkielmassa. Tukiaisen katsotaan omaksuneen tämän tiukan klassisen muotokielen veisto-opettajaltaan, Felix Nylundilta, opiskellessaan Helsingin Taideyhdistyksen koulussa. Myös kodin ankaruuden ja askeettisuuden katsotaan muokanneen häntä tunneilmaisuja karttavaksi ja patetiaa välttäväksi. Alkuun Tukiainen opiskeli Viipurin Taideyhdistyksen koulussa.


title: Nuoruus (veistos)

text: Timo Huusko: "Aimo Tukiainen: Nuoruus". Teoksessa "Ateneum-opas". Toim. Timo Huusko, 2007, s. 103.


title: Jäykkärölli

text: Jäykkärölli ("Agrostis vinealis") on heinälaji röllien suvussa. Heinä on monivuotinen ja harmaansinivihreä väriltään. Se muistuttaa luhtarölliä, mutta lajilla ei ole pintarönsyjä vain maarönsyjä. Jäykkäröllin röyhy on sukkulanmuotoinen ja sen tähkylät pieniä, vihneellisiä. Suomessa jäkkärölliä esiintyy yleisesti ihan etelässä, missä se kasvaa jäkäläkallioilla, toisaalta harvinaisempana pohjoisessa Lapissa soraisilla joenvarsilla.


title: Arhot

text: Arhot ("Arenaria") on kasvisuku kohokkikasvien heimossa ("Caryophyllaceae"). Suvun eräitä lajeja viljellään monivuotisina koristekasveina.


title: Isorölli

text: Isorölli ("Agrostis gigantea") on heinälaji röllien suvussa. Se on monivuotinen ja kasvaa mätästävänä enintään metrin korkuiseksi. Se muistuttaa paljon rönsyrölliä ("Agrostis stolonifera"), mutta lajilla ei ole pintarönsyjä vain maarönsyjä. Isoröllin muunnoksia ovat järvi-isorölli ("Agrostis gigantea" var. "repens"), meri-isorölli ("Agrostis gigantea" var. "glaucescens") ja rikkaisorölli ("Agrostis gigantea" var. "gigantea"). Isorölli voi risteytyä nurmiröllin ("Agrostis capillaris") ja rönsyröllin ("Agrostis stolonifera") kanssa.


title: Isorölli

text: Isorölliä tavataan koko Suomessa, etelässä runsaammin ja pohjoisessa harvemmin. Sitä kasvaa ainakin järvien, jokien ja merenrannoilla, niityillä, kesannoilla, pientareilla, joutomailla, tienvarsilla.


title: Piikkiunikot

text: Piikkiunikot ("Argemone") on kasvisuku unikkokasvien heimossa ("Papaveraceae", alaheimo "Papaveroideae"). Suvun kahta lajia viljellään yksivuotisina koristekasveina.


title: Rönsyrölli

text: Rönsyrölli ("Agrostis stolonifera") on heinälaji röllien suvussa. Se on monivuotinen ja kasvaa mätästävänä enintään metrin korkeaksi. Se muistuttaa paljon isorölliä ("Agrostis gigantea"), mutta lajilla ei ole maarönsyjä vain pintarönsyjä. Rönsyrölli risteytyy isoröllin kanssa, risteymällä on molempia rönsyjä, ja myös nurmiröllin ("Agrostis capillaris") kanssa. Rönsyröllin lehdet ovat vuorottain, ruodittomat, tupelliset ja vartta lyhyemmät.


title: Rönsyrölli

text: Rönsyrölliä kasvaa koko Suomessa paitsi luoteisessa Lapissa, yleisimmin rannikkoalueilla. Laji elää muun muassa rannoilla ja ojissa.


title: Rönsyrölli

text: Rönsyröllissä esiintyviä mikrosieniä ovat röllinviirunoki ("Ustilago striiformis"), paatsamanheinäruoste ("Puccinia coronata") ja happomarjanheinäruoste ("Puccinia graminis").


title: Invocation

text: Invocation, myös Rukous, on suomalaisen kuvanveistäjän Emil Wikströmin tunnetuimpia pienveistoksia. Kipsiin 57 cm korkuinen teos valettiin 1895 ja siitä on pronssivaloksia. Ateneumin taidemuseon kokoelmissa on lisäksi 1897 tehty marmoriversio aiheesta.


title: Invocation

text: Veistoksen kipsivalos oli ensi kerran esillä Suomen taideyhdistyksen 50-vuotisnäyttelyssä 1896, jolloin se herätti ihailua. Kolme kipsivalosta oli taideyhdistyksen arpajaisten palkintona ja myös yksityishenkilöt ostivat teoksen kipsivaloksia.


title: Invocation

text: "Invocation" oli harjoitelma teokseen "Ajanjumalan vanki". Aihe oli symbolistinen ja työn tarkoituksena oli kuvata järjen ja hengen dualismia. "Invocationissa" nainen rukoilee vapautusta järjen ja materian kahleista. Malli poseeraa katse ja kasvot ylös kohotettuina ja huulet raollaan.


title: Invocation

text: "Invocation"-veistoksen mallina oli Emil Wikströmin vastavihitty vaimo Alice Wikström. Teos ajoittuu Sääksmäen Visavuoren ateljeetaloon, joka paloi vuonna 1896. Wikström rakennutti tilalle uuden talon ateljeen.


title: Marketat

text: Marketat ("Argyranthemum") on kasvisuku mykerökukkaiskasvien heimossa ("Asteraceae" eli "Compositae"). Suvun lajeja viljellään yksivuotisina kesäkukkina tai leikkokukiksi.


title: Wayne Hennessey

text: Wayne Robert Hennessey (s. 24. tammikuuta 1987 Bangor) on walesiläinen jalkapalloilija, pelipaikaltaan maalivahti. Hän edustaa tällä hetkellä Englannin Valioliigassa pelaavaa Crystal Palacea.


title: Wayne Hennessey

text: Hennessey siirtyi Crystal Palaceen tammikuussa 2014. Sitä ennen hän pelasi vuodesta 2006 Wolverhampton Wanderersissa, jota oli edustanut myös juniorina. Hennessey pelasi Wolverhamptonissa muun muassa 83 mestaruussarjaottelua (joista kaksi nousikarsinnoissa) ja 71 valioliigaottelua.


title: Wayne Hennessey

text: Walesin maajoukkueessa Hennessey on pelannut 76 maaottelua. Hän on onnistunut vakiinnuttamaan paikkansa maan ykkösmaalivahtina toisen Valioliiga-maalivahdin Boaz Myhillin jäätyä varamiehen rooliin.